U svetu na subvencije za poljoprivredu ide milion dolara u minuti | EurActiv Serbia\nRead time : 4 m, 0 s\nSvet daje više od milion dolara u minuti za subvencije za poljoprivredu od kojih većina podstiče klimatske krize i uništavanje prirode, pokazao je novi izveštaj. Samo 1% od 700 milijardi dolara godišnje ide poljoprivrednicima koji novac koriste za dobrobit životne sredine.\nAnaliza je pokazala da se najveći deo subvencija usmerava u podsticanje stočarstva koje ima veliku štetnu emisiju, za seču šume i preteranu upotrebu đubriva.\nBezbednost čovečanstva biće u opasnosti ako se ne sprovede reforma tih subvencija, ne smanje, i to u velikoj meri, konzumacija mesa u bogatim zemljama, kao i drugi štetni načini upotrebe zemljišta, upozorava se u izveštaju. Kako se navodi, subvencije treba preusmeriti u skladištenje ugljenika u zemlji, proizvodnju zdravije hrane, smanjenje otpada i sadnju drveća.\nU nedavno objavljenom izveštaju se odbacuje ideja da su subvencije neophodne da bi hrana bila jevtinija - utvrđeno je naime da je šteta koju trenutno pravi poljoprivreda veća od vrednosti hrane koju proizvede. Nove procene u izveštaju pokazale su da bi proizvodnja zdrave, održive hrane zapravo smanjila njenu cenu jer bi se stanje zemljišta poboljšalo.\n"Neverovatno je malo direktnih subvencija usmerenih u nešto sa pozitivnim ishodom za prirodu", rekao je Džeremi Openhajm, direktor Koalcije za hranu i zemljište (Folu) koja je uradila novi izveštaj. "Moramo da pretvorimo te subvencije u eksplicitno pozitivne mere", istakao je on, preneo je britanski dnevnik Gardijan.\nOpenhajm je rekao i da globalni nivo subvencija verovatno dostiže hiljadu milijardi dolara godišnje, s obzirom da je neke teško precizno izmeriti. "Tih 1.000 milijardi dolara javnih finansija su dostupni i toliko veliki da mogu da podstaknu poljoprivredni sektor u svetu da radi drugačije", rekao je on.\nNiz izveštaja u poslednje vreme ukazao je da je svetski sistem ishrane slomljen. On vodi planetu prema klimatskoj katastrofi ostavljajući milijarde ljudi pothranjenim ili sa prevelikom težinom, zaključilo je u novembru 2018. godine 130 akademika. Drugi izveštaj ukazuje da je izbegavanje mesa i mleka pojedinačno najbolji način da se smanji ekološki otisak na planetu jer stoka koristi 83% poljoprivrednog zemljišta da proizvede samo 18% kalorija.\n"Planetarno zdravom ishranom", koju su naučnici objavili u januaru, traži se smanjenje potrošnje crvenog mesa od strane stanovnika Evrope i Severne Amerike za 80%. Usvajanje takve ishrane narednih decenija značilo bi da bi 60% današnjih pašnjaka bilo iskorišćeno za divlje vrste ili drugo, što je regija veličine Brazila.\nMeđutim, Openhajm kaže: "Ne možemo da nađemo primer vlade koja koristi svoje fiskalne instrumente da direktno podstiče ekspanziju isporuka zdravije i nutrijentima bogatije hrane".\nPoljoprivredne subvencije uništavaju svet\nUkupno gledano, u izveštaju Folu navodi se da način na koji svet trenutno proizvodi hranu i koristi zemljište prouzrokuje životnoj sredini, zdravlju ljudi i razvoju skrivene troškove od 12.000 milijardi dolara godišnje.\n"Nastavak trenutnog trenda znači ulazak u scenario u kome su klimatske promene sve veća opasnost po ljudski život, biodiverzitet i prirodni resursi nestaju, ljudi su sve češće u opasnosti, ishrana podstiče bolesti, bezbednost u hrani je ugrožena a 'smanjenje siromaštva' ozbiljno oslabljeno", navodi se. "Takav put bi za nekoliko decenija ugrozio našu kolektivnu bezbednost", upozorava se.\nMeđutim, transformacija načina ishrane i upotrebe zemljišta u narednih deset godina predstavljaju izvanrednu priliku koja može da ima društveni povraćaj više od 15 puta veći od investicije koju zahteva a koja se procenuje na manje od 0,5% globalnog bruto domaćeg proizvoda.\nTransformacija upotrebe hrane i zemljišta takođe bi doprinela većoj bezbednosti isporuka hrane, rekao je Openhajm. "Ako ostanemo na modelu koji imamo, u narednih 20 godina imaćemo brojne skokove cena hrane zbog klimatskih promena", upozorio je on.\n"Potrebno nam je 'resetovanje sistema' i mislim da vlade treba da predvode", rekla je direktorka istraživanja u Folu Katerina Ruđeri Laderči koja je svojevremeno radila u Svetskoj banci. "To je izuzetno važno za planetu ali može da bude dobro i za biznis", dodala je ona.\nU izveštaju se procenjuje da bi zaokret ka održivoj proizvodnji zdrave hrane oslobodio 4,5 hiljada milijardi dolara novih komercijalnih mogućnosti do 2030.\nAnaliza je pokazala da se tri četvrtine od 700 milijardi dolara godišnjih subvencija isplaćuju direktno farmerima a da se sa 15% podržavaju mere, poput istraživanja prinosnijih kultura i izgradnje puteva u seoskim sredinama. Analizirane su subvencije u 51 zemlji i uključuju većinu, ali ne sve, globalne subvencije.\nKoristi od reforme subvencija već se vide na nekim mestima. Tako su farmeri u EU smanjili emisiju gasova sa efektima staklene bašte iz đubriva za 17% dok je prinos porastao, Kina postepeno ukida podršku za đubrivo, u Kostariku su se vratile šume pošto je ukinula subvencije za stočarstvo i uvela plaćanja za unapređenje životne sredine.\n"Ipak, dug je put koji treba preći. Skandalozne subvencije treba odmah preusmeriti ili ukinuti", zaključuje se u izveštaju.\nEkološki aktivisti traže odlaganje klimatskog samita u Glazgovu\nInicijativa UN u Srbiji za smanjenje zagađenja vazduha od grejanja\nZaštita biodiverziteta ključna za borbu protiv gladi\nPlivači bi na narednim Olimpijskim igrama mogli da se takmiče u Seni


HEDBERG: EU I SAD NEĆE NAMETATI NIŠTA\n16/10/2009 | 09:34 | Autor: SRNA\nAmbasador Švedske u BiH Bose Hedberg izjavio je da u butmirskom procesu Evropska unija i SAD traže minimum, ali neće nametati ništa, te da će 20. oktobra prezentovati određen broj prijedloga koji će pojačati efikasnost parlamenta i izvršne vlasti u BiH.\n„Nećemo nametati ništa i do političkih lidera je da li žele da prihvate te uslove ili ne“, rekao je Hedberg. Prema njegovim riječima, politička mudrost i znanje skupljeni u butmirskom procesu imaju namjeru da predlože sveobuhvatni paket koji će sadržavati minimum da bi se omogućilo da BiH ispuni minimalne uslove za EU i NATO. "Prijedlozi će biti neka vrsta radnog napretka i želimo da Butmir bude uspješan, i bićemo oprezni da ne predlažemo stvari koje je nemoguće ostvariti. To nije ono što je nudio aprilski paket, to nije ni Dejton dva, ovo je prijedlog koji posmatra stvari iznad i izvan promjena Ustava", rekao je Hedberg. On je ocijenio da je prisustvo Kancelarije visokog predstavnika oslobodilo mnoge političke lidere u BiH odgovornosti, jer nisu bili prinuđeni da razgovaraju jedni sa drugima i pronalaze kompromise niti su mnogo učinili sami da do tih kompromisa dođe. „Prisustvo OHR-a je zaista omogućilo pojedinim političarima da sjede i da ne čine baš mnogo“, kazao je Hedberg. On je naglasio da je normalno da BiH kao decentralizovana država sa dva entiteta može u EU. „Nisam stručnjak za Ustav, ali postoje mnoge evropske zemlje koje imaju različite federalne jedinice sa visokim stepenom autonomije, ali su prihvatile određen nivo državnih kompetencija da bi zemlja mogla da se oglašava jednim glasom. EU ima dosta članica sa različitim uređenjima, nije problem postojanje entiteta kao takvih“, istakao je Hedberg. On je potvrdio da je postojala preliminarna ideja da se 9. oktobra izađe sa prijedlogom u pismenoj formi. „Vođeno je više paralelnih razgovora poslije kojih su SAD i EU došli do zajedničkog zaključka da bi bilo razumno još sačekati i razmisliti šta je to što se treba predložiti u pismenoj formi“, rekao je švedski ambasador. Butmirski proces, u kojem učestvuju administracije SAD i EU i lideri sedam političkih partija u BiH, započeo je razgovorima 9. oktobra koji će se nastaviti u utorak, 20. oktobra.


Lukšić: U školama jednaki crnogorski i srpski | Autonomija\nLukšić: U školama jednaki crnogorski i srpski\nCrnogorski premijer Igor Lukšić poručio je danas da se u obrazovnom sistemu mora obezbediti ravnopravnost srpskog jezika sa crnogorskim, kao i da je to osnaženo činjenicom da se na poslednjem popisu u Crnoj Gori 47 odsto stanovnika izjasnilo da govori srpskim jezikom.\n„Iz tog razloga Ministarstvo prosvete završava pripremu nastavnog plana i programa koji će obezbediti i deci, kojima crnogorski nije maternji, izučavanje svog jezika kao posebnog predmeta, i dobijanja ocene na kraju školske godine“, kazao je Lukšić.\nReagujući na poruku lidera Nove srpske demokratije Andrije Mandića da ta stranka neće glasati za izborni zakon ukoliko srpski jezik ne ostane u obrazovnom sistemu Crne Gore, premijer je u okviru premijerskog sata u parlamentu istakao da se napredak države u evropskim integracijama ne može podrediti bilo kakvim uskonacionalnim ili partijskim interesima. ‚\n„Verujem da ste svesni činjenice da je nastavak evropskih integracija naš zajednički cilj i zato se nadam da ćete, ipak, na kraju podržati izborni zakon, a da ćete u otvorenoj komunikaciji sa Ministarstvom prosvete naći načina da dođete do najboljeg rešenja, uz očuvanje jedinstava obrazovnog sistema“, kazao je Lukšić.\nMandić je rekao da ovakav stav premijera znači da opozicija neće podržati izborni zakon.\n„Očigledno je da izbornog zakona neće biti i da je to, nakon ovakvog odgovora premijera, više nego sigurno“, kazao je Mandić.


Nakon posete Moskvi američka zvaničnica putuje u Brisel: Šta je rezultat pregovora? - 15.12.2021, Sputnik Srbija\nNakon posete Moskvi američka zvaničnica putuje u Brisel: Šta je rezultat pregovora?\nAmerička zvaničnica Karen Donfrid će u Briselu razgovarati o sastancima koje je imala u Moskvi s ciljem da se nastavi koordinacija između Amerike i njenih... 15.12.2021, Sputnik Srbija\nOna se danas u Moskvi sastala sa zamenikom ministra spoljnih poslova Rusije Sergejom Rjabkovom i zamenikom šefa administracije predsednika Dmitrijem Kozakom. Ruska strana predala je konkretne predloge o zahtevu za bezbednosne garancije, a druga ključna tema bila je situacija u Ukrajini.Američka ambasada u Rusiji je saopštila da su SAD spremne da pruže podršku diplomatskim naporima i „normandijskom formatu“ u cilju normalizacije situacije u Ukrajini.Razgovori u Kremlju trajali preko dva sataDonfridova je sa Kozakom u Kremlju razgovarala više od dva sata, naveo je neimenovani izvor upoznat sa razgovorima, a prenose ruski mediji.Kako se navodi, oni su postigli dogovor da se saradnja po pitanju implementacije Minskih sporazuma nastavi uzimajući u obzir stav predsednika SAD Džozefa Bajdena da se Donbasu dodeli „specijalni status“.\nsvet, rusija, politika, amerika, svet – politika\nAmerička zvaničnica Karen Donfrid će u Briselu razgovarati o sastancima koje je imala u Moskvi s ciljem da se nastavi koordinacija između Amerike i njenih partnera u Evropi po pitanju daljih koraka.\nOna se danas u Moskvi sastala sa zamenikom ministra spoljnih poslova Rusije Sergejom Rjabkovom i zamenikom šefa administracije predsednika Dmitrijem Kozakom. Ruska strana predala je konkretne predloge o zahtevu za bezbednosne garancije, a druga ključna tema bila je situacija u Ukrajini.\nAmerička ambasada u Rusiji je saopštila da su SAD spremne da pruže podršku diplomatskim naporima i „normandijskom formatu“ u cilju normalizacije situacije u Ukrajini.\n„Tokom sastanaka Donfrid je govorila o zabrinutosti Amerike zbog nagomilavanja ruskih snaga kod granica sa Ukrajinom i istakla privrženost SAD suverenitetu i teritorijalnoj celovitosti Ukrajine. Ona je ukazala da se do napretka u pravcu okončanja konflikta na istoku Ukrajine može doći samo putem primene Minskih sporazuma i da su SAD spremne da podrže normandijski format“, navodi se u saopštenju ambasade.\nRazgovori u Kremlju trajali preko dva sata\nDonfridova je sa Kozakom u Kremlju razgovarala više od dva sata, naveo je neimenovani izvor upoznat sa razgovorima, a prenose ruski mediji.\nKako se navodi, oni su postigli dogovor da se saradnja po pitanju implementacije Minskih sporazuma nastavi uzimajući u obzir stav predsednika SAD Džozefa Bajdena da se Donbasu dodeli „specijalni status“.\n15 Decembar 2021, 11:55


Davutoglu: Ne podrivajte autoritet Erdogana\nPremijer Turske Ahmet Davutoglu rekao je da neće tolerisati bilo koji pokušaj podrivanja autoriteta predsednika Redžepa Tajipa Erdogana.\nDavutoglu je rekao da će njegova vladajuća stranka AKP, koja je na izborima 7. juna prvi put za 13 godina izgubila većinu, iscrpeti sve opcije da formira vladu, pre nego što razmotri mogućnost raspisivanja prevremenih izbora.\nTakvi pregovori, međutim, neće obuhvatati debatu o ulozi predsedništva, istakao je Davutoglu.\n"Sve što pogađa predsedništvo ili predsednika, pogađa i nas. Nećemo dozvoliti da legitimitet našeg predsednika bude doveden u pitanje, nećemo dozvoliti da nazivu predsedništvo bude naneta šteta", naglasio je Davutoglu.\nErdogan je napustio mesto premijera prošle godine i postao predsednik, s ciljem da često figurativnu poziciju šefa države transformiše u moćnu izvršnu funkciju. Tokom prošle godine, on je igrao aktivnu ulogu u vladi, čime je, kako smatraju njegovi protivnici, prekršio Ustav.\nPartija pravde i razvoja na izborima nije uspela da osvoji dvotrećinsku većinu, kako je Erdogan želeo, što bi joj omogućilo da izmeni Ustav i da mu pruži veća ovlašćenja.\nOpozicione stranke nagovestile su da neće tolerisati da Erdogan bude umešan u bilo koju koalicionu vladu, preneo je Rojters.


Nelson i Vučić u Beogradu: Mir i stabilnost najvažniji - Narod.ba\nNezavisni informativni portal od naroda za narod Četvrtak 05.12.2019.\nNelson i Vučić u Beogradu: Mir i stabilnost najvažniji\nVijesti 13. Jula 2019.\nAmbasador Sjedinjenih Američkih država u BiH Erik Nelson (Eric) susreo se jučer u Beogradu sa predsjednikom Srbije Aleksandrom Vučićem. Javnost je o ovom susretu izvijestio Vučić, koji se oglasio putem službenog Instagram profila “Budućnost Srbije Aleksandar Vučić”. Vučić je nakon sastanka poručio kako su mir i stabilnost su od ključnog značaja za napredak regiona.\nAmbasador Sjedinjenih Američkih država u BiH Erik Nelson (Eric) susreo se jučer u Beogradu sa predsjednikom Srbije Aleksandrom Vučićem.\nJavnost je o ovom susretu izvijestio Vučić, koji se oglasio putem službenog Instagram profila “Budućnost Srbije Aleksandar Vučić”.\nVučić je nakon sastanka poručio kako su mir i stabilnost su od ključnog značaja za napredak regiona.\nOsamnaestogodišnji Davor Mijatović i Miloš Švraka, koji su sinoć poginuli u saobraćajnoj nesreći u mjestu Vrbaška, išli su u isto odjeljenje četvrtog razreda Tehničke škole u Gradišci. U ovoj vaspitno-obrazovnoj ustanovi zavladali su šok, tuga i nevjerica, a učenici odjeljenja, u koje su išli i njihovi stradali drugovi, pušteni su kućama. Nastavu najverovatnije neće imati […]\nČekanje se isplatilo: Djeca iz Vrbanjaca se izborila za bosanski jezik!\nUčenici bošnjačke nacionalnosti iz Vrbanjaca i njihovi roditelji konačno su dobili pravnu bitku koju vode duže od šest godina. Nakon godina i godina povlačenja po raznim sudovima i borbe za uvođenje nacionalne grupe predmeta, uključujući bosanski jezik, u područnu osnovnu školu “Sveti Sava”, Vrhovni sud Republike Srpske prije nekoliko dana donio je odluku u njihovu […]\nDanas potvrđivanje imenovanja Zorana Tegeltije za predsjedavajućeg Vijeća ministara BiH\nČetvrta hitna sjednica Predstavničkog doma Parlamentarne skupštine BiH, na kojoj je predviđeno potvrđivanje imenovanja predsjedavajućeg Vijeća ministara BiH, zakazana je za danas. Komisija za pripremu izbora Vijeća ministara BiH krajem novembra razmotrila je podobnosti te podržala kandidaturu i dala preporuku za potvrđivanje imenovanja Zorana Tegeltije za predsjedavajućeg Vijeća ministara BiH. Za davanje preporuke za njegovo imenovanje tada […]


Članovima bokserske delegacije Kosova nije dozvoljen ulazak u Srbiju i učešće na Svetskom prvenstvu u amaterskom boksu, preneo je Radio Slobodna Evropa (RSE).\nDelegaciji Kosova, koju čine tri boksera, selektor i sekretar Bokserskog saveza prethodno je u subotu zabranjen ulazak u Srbiju, a tamošnji mediji su preneli da je kao uslov za ulazak zatraženo da uniforme sa kosovskim obeležjima ostave na granici.\nVerstapen pobedio u Ostinu i povećao prednost u šampionatu F1\nVozač Red Bula Maks Verstapen ostvario je u Ostinu pobedu na trci Formule 1 za Veliku nagradu SAD, i tako je povećao prednost u šampionatu.\nHolanđanin je tako upisao 18. pobedu u karijeri i osmu u aktuelnom šampionatu, i sada u generalnom plasmanu ima 287,5 bodova, 12 više od drugoplasiranog vozača Mercedesa Luisa Hamiltona.\nHamilton je trku završio na drugom mestu, a na pobednički podijum se popeo i Verstapenov timski kolega Serhio Peres.Četvrto mesto pripalo je Šarlu Lekleru iz Ferarija, a peti je završio Danijel Rikardo iz Meklarena.\nBodove su osvojili i Valteri Botas (Mercedes), Karlos Sainc (Ferari), Lando Noris (Meklaren), Juki Cunoda (Alfa Tauri) i Sebastijan Fetel (Aston Martin).Do kraja šampionata ostalo je još pet trka, a naredna se vozi za Veliku nagradu Meksika, 7. novembra.\nSelektor košarkaške reprezentacije Srbije Svetislav Pešić izašao je iz bolnice, dobro se oseća i vratio se na posao, saopštio je Košarkaški savez Srbije.\n"U svakom slučaju sam bolje nego kada sam otišao u bolnicu, na vreme smo reagovali. Zahvaljujem, pre svega, profesoru doktoru Vladimiru Đorđeviću, koji me je na intervenciju profesora doktora Dragana Radovanovića vrlo srdačno primio. Nakon dva dana već sam se osećao dobro, ali sam morao da ostanem u bolnici šest, sedam dana i poštujem protokol oko primanja terapije", rekao je Pešić.\nPešić je zahvalio celom osoblju koje je bilo, kako je rekao, ne samo profesionalno, već i vrlo srdačno.\nFifa kaznila FS Crne Gore zbog nesportskog ponašanja navijača\nDisciplinska komisija Međunarodne fudbalske federacije (Fifa) kaznila je Fudbalski savez Crne Gore zatvaranjem dve tribine na prvoj narednoj utakmici u kvalifikacijama za Svetsko prvenstvo i novčano sa 20.000 švajcarskih franaka zbog nesportskog ponašanja navijača na meču sa Letonijom.\nKako je saopšteno na sajtu Fudbalskog saveza Crne Gore, za utakmicu sa Holandijom 13. novembra na Gradskom stadionu u Podgorici, biće zatvorene južna i severna tribina.\nSavez je kažnjen zbog "diskriminatorskog ponašanja" navijača na utakmici šestog kola kvalifikacija protiv Letonije, 7. septembra (00) u Podgorici.\nFudbalski savez Crne Gore apelovao je na navijače da se uzdrže od nesportskog ponašanja i svake vrste diskriminacije na predstojećim utakmicama državnog tima.\nAlkaras zamenio Nadala u repreezntaciji Španije za Dejvis kup\nŠpanski teniser Karlos Alkaras zamenio je povređenog Rafaela Nadala u reprezentaciji za predstojeće takmičenje u Dejvis kupu, saopštio je selektor Serhi Brugera.\nOsim Alkarasa, u Dejvis kupu, od 25. novembra do 5. decembra, igraće Pablo Karenjo Busta, Roberto Bautista Agut, Felisijano Lopes i Marsel Grawolers.\nŠpanija brani titulu osvojenu 2019. godine.Nadal je u avgustu saopštio da je završio sezonu pošto se oporavlja od operacije i bolova koje ima u levom stopalu.\nKontavejt osvojila titulu na turniru u Moskvi\nEstonska teniserka Anet Kontavejt osvojila je titulu na turniru u Moskvi, nakon što je u tri seta pobedila domaću takmičarku Ekatarinu Aleksandrovu 46, 64, 75.\nEstonka je do titule stigla nakon velikog prekreta. Vodila je Aleksandrovna sa 10 u setovima i imala 40 u drugom setu, ali tada je stala i dozvolila Kontavejtovoj da veže šest gemova i odvede meč u treći set.\nI u trećem setu, Ruskinja je imala vođstvo i servis za pobedu, ali ponovo nije uspela da iskoristi, što je Estonka kaznila i dvostrukim brejkom do kraja seta rešila meč u svoju korist.\nOvo je četvrta titula za Estonku u karijeri, a treća ove godine.\nKaracev pobednik turnira u Moskvi\nRuski teniser Aslan Karacev osvojio je titulu na turniru u Moskvi pošto je savladao hrvatskog igrača Marina Čilića sa 62, 64.Karacev, 22. teniser sveta je do pobede nad 41. igračem na ATP listi došao za sat i 18 minuta.\nRus je u prvom i sedmom gemu prvog dela igre napravio dva brejka, dok je za osvajanje drugog seta bio dovoljan jedan brejk u sedmom gemu.\nOvo je 28-godišnjem teniseru druga ATP titula u karijeri, nakon što je ove godine osvojio turnir u Dubaiju.Karacev je na Olimpijskim igrama u Tokiju ove godine osvojio srebro u mešovitom dublu, zajedno sa Elenom Vesninom.\nSrpski teniser Nikola Ćaćić je u finalu dubla zajedno sa teniserom iz BIH Tomislavom Brkićem poražen od holandsko-finske kombinacije Matve Midelkop i Hari Heliovara sa 57, 64, 911.\nMaraton u Vuhanu koji je trebalo da bude održan otkazan je u poslednjem trenutku zbog zabrinutosti od porasta broja slučajeva korona virusa u Kini uoči Zimskih oilimpijskih igara 2022. u Pekingu.\nKina je u nedelju zabeležila 26 novih slučajeva kovida-19 u zemlji, nešto više od 100 dana od početka Igara.Vlasti nastoje da zaustave širenje infekcije uz masovno testiranje stanovnika i ciljana zatvaranja.\nZbog porasta broja slučajeva organizatori maratona u Vuhanu, gradu gde je prvo zabeležen kovid krajem 2019. godine, naveli su u saopštenju objavljenom krajem nedelje da odlažu današnje tamičenje u tom gradu da bi "sprečili rizik od širenja epidemije".\nPeking u sredu obeležava 100 dana pred Zimske olimpijske igre koje počinju 4. februara, a organizatori su početkom meseca priznali da su "suočeni sa velikim pritiskom" zbog kovida-19.\nPrva teniserka sveta, Australijanka Ešli Barti neće braniti titulu na WTA finalu, pošto je odlučila da ranije završi sezonu.\n"Želela sam da vas obavestim da se neću takmičiti ni na jednom turniru do kraja 2021. godine, uključujući i NjTA finale u Meksiku. Bila je to teška odluka, ali moram da dam prioritet svom telu i oporavku", rekla je danas Barti.\nOva 25-godišnja teniserka osvojila je pet titula ove sezone, uključujući i trofej na Vimbldonu, i sigurno će sezonu završiti kao broj 1.Barti je osvojila WTA finale 2019. godine u kineskom Šenženu, pre nego što je prošlogodišnje izdanje tog turnira otkazano zbog pandemoje korona virusa.\nOna je morala da prođe dve nedelje karantina kada se vratila u svoj dom u Brizbejnu posle Ju Es Opena i ne želi da prolazi isto posle ovogodišnjeg NjTA finala koje će se od 10. do 17. novembra održati u Gvadalahari.\n"S obzirom na stalne izazove povratka u Kvinslend i uslove karantina, nisam spremna da ugrozim svoje pripreme za januar", rekla je Barti.Pored druge grend slem titule, Barti je ove godine osvojila titule u Majamiju, Melburnu, Štutgartu i Sinsinatiju.


Irak: Najmanje 23 osobe poginule u protestima - Sputnjik Srbija\nIrak: Najmanje 23 osobe poginule u protestima\n19:52 25.10.2019 Preuzmite kraći link\nNajmanje 23 osobe poginule su u protestima širom Iraka, saopštili su danas zvaničnici, javila je agencija AP.\nNereda je bilo u Bagdadu, Nasiriji, Amari, Samavi i još nekim iračkim gradovima.\nKako je saopštio visoki irački bezbednosni zvaničnik, demonstranti u Bagdadu su poginuli kada su snage bezbednosti ispalile bojevu municiju kako bi ih rasterale.\nNapadi na šiite\nIstovremeno, u južnom gradu Amara povređeno je najmanje 18 ljudi kada su učesnici protesta pokušali da uđu u kancelarije lokalne milicije, prenosi Rojters.\nDemonstranti su danas zapalili kancelarije šiitske političke partije i šiitske milicije u južnoj iračkoj provinciji Mutana, saopštila je policija.\nSnage bezbednosti pokušale su da rasteraju demonstrante suzavcem, prenosi Rojters.\nPosle nedelju dana nasilja u prestonici Iraka i južnim delovima zemlje, vladinom istragom je utvrđeno da su snage bezbednosti koristile prekomernu silu, usmrtivši 149 osoba i ranivši više od 3.000. Ubijeno je i osam pripadnika bezbednosnih snaga, prenosi Tanjug.


Komarci će se zaprašivati sve do oktobra – Portal NAŠE SELO\nSmenjivanje kiše, vlage i sunca, kojim je započelo ovo leto, pogodovalo je razmnožavanju komaraca, koji su se u velikom broju ‘’nastanili’’ u parkovima, područjima oko reka, jezera i drugih otvorenih voda, ali i u zelenilu koje se nalazi u urbanim sredinama.\nOve letnje “krvopije” u stanju su da svojim napadom upropaste večernju šetnju ili boravak u prirodi, pa je uz individualno korišćenje preparata, sprejeva i krema koji ih odbijaju, jedini spas organizovano teritorijalno zaprašivanje koje sprovode lokalne sampouprave.\nZaprašivanje komaraca na teritoriji grada Kraljeva i prigradskih naselja sprovode ekipe Veterinarskog specijalističkog instituta (VSI). Zaprašivanje je počelo početkom jula i u zavisnosti od vremenskih uslova sprovodiće se do sve do oktobra.\nTretmani će se obavljati u večernjim satima, i to u periodu od 18.30 do 23 sata, a ukupna vrednost ovog projekta iznosi 2,28 miliona dinara.\nOsim ovog, Veterinarski institut je angažovan i na larvicidnom tretmanu komaraca na teritoriji cele Srbije po javnoj nabavci koju je sprovelo Ministarstvo za državnu upravu i lokalnu samoupravu.\nOvaj posao, kako saznajemo, sprovodi konzorcijum firmi, a VSI će obavljati nadzor nad ovim aktivnostima. Radiće se tretman površina prirodnih staništa larvi komaraca posebnim preparatima kako bi se u startu redukovala njihova populacija.


Vlada i NBS bez dogovora, banke protiv povećanja\n► Vlada i NBS bez dogovora, banke protiv povećanja\nPredstavnici Vlade Srbije i Narodne banke Srbije (NBS) nisu se dogovorili o prihvatljivom modelu stambenog kreditiranja.Predstavnici komercijalnih banaka smatraju da je povećanje učešća loš potez.\nRazgovori Vlade i NBS nastavičće se naredne sedmice. Sastanku u ponedeljak, na kome se razgovaralo o propisu centralne banke koji predvidja povećanje učešća za stambene kredite sa 10 na 20 odsto, prisustvovali su premijer Srbije Mirko Cvetković, ministar životne sredine, rudarstva i prostornog planiranja Oliver Dulić i guverner NBS Dejan Šoškić.\nGeneralni sekretar Udruženja banaka Srbije. Veroljub Dugalić u utorak je ocenio da će mera centralne banke imati više negativnih nego pozitivnih efekata.\nDugalić je podsetio da NBS brine o stabilnosti cena, inflaciji i o stabilnosti bankarskog sektora pa je zato povećala učešće za stambene kredite, da bi opao broj kredita vezanih za evro.Vlada Srbije, kako je dodao Dugalić, razmišlja o rastu, o jačanju gradjevinarstva i zaposlenosti.\nKamatna stopa za stambene kredite vezane za evro je, prema njegovim rečima, od pet do sedam odsto godišnje, a ukoliko bi ti zajmovi bili vezani za dinar, kamatna stopa bi bila i do 20 odsto. "Ko će da odobrava kredite u dinarima na 30 godina kada imate dvocifrenu inflaciju? Zato banke pribegavaju nekom obliku obezbedjenja", rekao je Dugalić.\nCentralna banka odlučila je prošle sedmice da, zbog očuvanja i jačanja stabilnosti finansijskog sistema, od 1. jula klijenti banaka koji uzimaju stambene kredite sa hipotekom, moraju da imaju učešće od 20 odsto, a ne kao do sada 10 procenata vrednosti nekretnine.\nGuverner Šoskić je na sastanku u ponedeljak, kako prenosi Beta, obrazlagao zašto misli da bi nova mera NBS bila dobra, dok su predstavnici Vlade Srbije naveli da bi ona negativno uticala na gradjane Srbije.\nSledeće sedmice će na sastanaku o prihvatljivom modelu stambenog kreditiranja, osim predstavnika Vlade Srbije i NBS, biti i predstavnici poslovnih banka, saznaje Beta.\nMinistar životne sredine, rudarstva i prostornog planiranja Oliver Dulić rekao je ranije da bi najavljena mera povećanja učešća za stambene kridite trebalo da bude ponovo razmatrana i da se modelira u sladu sa efektima koje bi ostvarila po gradjevinski sektor. On je kazao da poštuje odluku NBS da se jačanjem dinara i smanjenjem inflacije pospeše ambijent za poslovanje u Srbiji, ali da bi trebalo da se uvaže i argumenti privrednika koji se bave gradjevinarstvom, koje je teško pogodjeno ekonomskom krizom.\nGuverner NBS Dejan Šoškić izjavio je u ponedeljak da NBS smatra da povećanje učešća gradjana za stambene kredite neće negativno uticati na tu vrstu kreditiranja i stambenu izgradju u Srbiji. Na direktno pitanje novinara da li će NBS promeniti svoju odluku, guverner je samo rekao da će o razlozima nove odluke, koja bi trebalo da se primenjuje od 1. jula, obavestiti premijera.\nOdluka o većem depozitu za stambene kredite, kao i o obaveznom učešću od 30 odsto za kredite indeksirane u evrima, prema rečima guvernera, trebalo bi da doprinese da se gradjani više zadužuju u dinarima, odnosno da se banke i njihovi klijenti manje izlažu valutnom riziku.


Steve – nov oblik polarne svetlosti Aurore | PC Press\nSteve – nov oblik polarne svetlosti Aurore\nDok su severna i južna polarne svetlosti opčinjavale posmatrače noćnog neba milenijumima unazad, kanadski amateri naučnici i fotografi su pronašli još jednu vrstu neobične polarne svetlosti u poslednjih nekoliko godina koja ranije nije viđen: kratkotrajnu svetlucavu ljubičastu traku na nebu. Njihovo intrigantno otkriće privuklo je pažnju naučnika koji proučavaju svemir, i koji su tek počeli da proučavaju taj fenomen. “Posvećeni tragači za aurorom, pogotovo iz Alberte, Kanade, su jedne noći, gledali na sever i slikali lepe fotografije, kada se malo dalje na jugu pojavio i slabiji uski ljubičasti luk”, kaže Elizabeth MacDonald, fizičar u NASA Goddard Space Flight centru u Greenbelt-u u Merilend-u. Ove ljubičaste aurore su drugačije od uobičajenih koje poznajemo, kaže ona.\nMacDonald je vodila ekipu koja je posmatrala auroru i poslala je jedan od Swarm satelita Evropske svemirske stanice do nje. Rezultati pokazuju da je to manifestacija ubrzanih i zagrejanih naelektrisanih čestica koje dolaze iz Sunca i koje deluju sa određenim delom magnetnog polja Zemlje u jonosferi. Tim je objavio svoje nalaze u Science Advances magazinu. Građani naučnici nisu bili sigurni u ono što su videli, pa su nazvali čudnu strukturu aurora Steve, vodeći se šalom iz animiranog filma iz 2006. godine. Ime je zaživelo, a MacDonald i njen tim su ga zadržali, predlažući da se akronim dešifruje kao Strong Thermal Emission Velocity Enhancement (STEVE). Naučnici su već decenijama poznavali niskofrekventne struje naelektrisanih čestica, ali ono što nisu znali je da bi te struje mogle da proizvode aurore vidljive oku. Međutim, sada kada ljudi imaju pametne telefone i digitalne kamere osetljivije od onoga što su naučnici imali tada, mogu da uhvate ove retke aurore, koje traju samo oko sat vremena.\nOno što STEVE čini jedinstvenom je to što za razliku od crvene, zelene ili žute aurore sa pramenastim oblikom nalik zavesi, pojavljuje se kao traka preko neba u lila ili ljubičastoj boji, a ponekad se pojavi u kombinaciji sa zelenom nijansom. U prošlosti su neki ljudi pogrešno nazvali ovu auroru fenomenom „protonski luk“, ali STEVE je uži i sa jasnijom strukturom. Umesto toga, MacDonald i njene kolege su povezali STEVE sa nečim što se zove „subauroralni ionski drift.“ Ona se javlja južno, na oko 60 stepeni iznad ekvatora, gde poravnanja globalnih električnih i magnetnih polja čine da se joni i elektroni kreću brže u istok-zapad pravcima, zagrevajući ih u procesu. Aurora je izgleda sezonska, i ne pojavljuje se u zimskom periodu, a poklapaju se sa naelektrisanim česticama koje sunce emituje.\nSada sa većim interesovanjem za ove aurore, MacDonald i ostali naučnici planiraju da ih dalje proučavaju kako bi saznali šta ih uzrokuje. Amateri naučnici mogu da nastave da igraju ovu ulogu, jer ako posmatraju jednu takvu auroru sa različitih lokacija, naučnici mogu da koriste ta zapažanja da bi zaključili gde je i koliko je visoko. Astronomi amateri mogu da pokušaju da zapaze jednu u severnim delovima kao što su u Alberti, u Montani ili Mičigenu, ili na južnoj hemisferi na Novom Zelandu. MacDonald predlaže preuzimanje aplikacije za njen naučni projekat građana, Aurorasaurus, koji upozorava ljude kada se vidi aurora. Navodeći sličnost sa bogatom istorijom doprinosa naučnika građana u ornitologiji, MacDonald dodaje: „Pronalazak STEVE-a je kao otkrivanje nove vrste ptica.“\nIzvor: National Geography\nTagovi: Aurora, aurora borealis, Aurorasaurus, Istraživanje, Kanada, NASA, Polarna svetlost, Steve\n← Šest Gejtsovih saveta za studente\nSvestrana platforma za Coffee Lake →


Smederevskom pesniku četiri godine zatvora zbog prodaje droge – Semendria\nSmederevskom pesniku četiri godine zatvora zbog prodaje droge\n04. oktobar 2016. HRONIKA – Izvor: Agencija Beta – Viši sud u Smederevu kaznio je Velimira Siljanoskog (35) s četiri godine i tri meseca jer je od decembra 2015. do aprila 2016. godine u Beogradu i Smederevu kupovao drogu namenjenu preprodaji.\nNa pitanje predsednika sudskog veća, sudije Dragoslava Milanovića, čime se bavi, Siljanoski je odgovorio da je pesnik i da ima “napisanih 7.000 pesama”, o kojima visoko mišljenje ima jedan “svetski poznati” pesnik iz Smedereva.\nPo optužnici, Siljanoski je 7. aprila ove godine u Beogradu kupio “amfetamin spid” koji je držao u kući spreman za prodaju, što mu je policija oduzela dan kasnije.\nPošto je Siljanoski u više navrata prodavao drogu, Viši sud mu je ukinuo uslovnu kaznu iz januara ove godine, te mu, uz poslednje delo, izrekao jedinstvenu kaznu od četiri godine i tri meseca zatvora.\nU kaznu je uračunato vreme provedeno u pritvoru od 8. aprila, a sud mu je pritvor produžio do upućenja u zavod na izdržavanje kazne.\n« Veljko Ilić na finalnom turniru Evropske lige mladih\n„Zlatni ključ Smedereva” Šonu O`Brajenu »


Tunberg: EU ima stvarnu političku i ekonomsku mogućnost da postane pravi klimatski lider - Dijalog.net\nNaslovna Politika Evropska unija Tunberg: EU ima stvarnu političku i ekonomsku mogućnost da postane pravi klimatski lider\nTunberg: EU ima stvarnu političku i ekonomsku mogućnost da postane pravi klimatski lider\nBrisel, 04. mart 2020. – Švedska aktivistkinja Greta Tunberg ocenila je da zakon Evropske unije o borbi protiv klimatskih promena predstavlja predaju.\nOna je pozvala EU da bude pravi klimatski lider u promenama koje će sačuvati planetu.\nTunberg je poslanicima Evropskog parlamenta u Briselu rekla da mere predviđene Evropskim zelenim dogovorom daju svetu “mnogo manje od 50 odsto šansi” da ograniči globalno zagrevanje na 1,5 stepeni.\n“Priznajete da odustajete, od Pariskog sporazuma, od svojih obećanja i od toga da uradite šta možete da obezbedite sigurnu budućnost svojoj deci. Ovaj zakon o klimi je predaja. Priroda ne pregovara i ne možete da sklapate sporazume sa fizikom“, rekla je Tunberg u obraćanju evropskim poslanicima, prenosi portal euronews.com.\n“Vaši daleki ciljevi ništa neće značiti ako se nastave velike emisije štetnih gasova današnjim tempom, čak i još samo nekoliko godina, jer će to potrošiti preostali ugljenični budžet pre nego što i dobijemo šansu da ispunimo vaše ciljeve za 2030. ili 2050“, rekla je Tunberg.\nOna je pozvala na promenu ponašanja i društva, a EU da predvodi taj put, pozivajući se na moralnu obavezu Unije.\n“Vi imate stvarnu političku i ekonomsku mogućnost da postanete pravi klimatski lider. Rekli ste da je ovo egzistencijalna pretnja, sada morate da dokažete da to i mislite“, rekla je Tunberg.\n“Pretvaranje da je zakon koji niko ne mora da poštuje zakon, pretvaranje da možete da budete klimatski lider i da istovremeno gradite i pomažete novu infrastrukturu koja koristi fosilno gorivo, pretvaranje da će prazne reči učiniti da ova vanredna situacija nestane… tome mora doći kraj“, poručila je mlada aktivistkinja.\nEvropski zeleni dogovor predviđa da Evropa do2050. postane neutralni kontinent kada je u pitanju emisija ugljen-dioksida, prenosi Euractiv.\nOznakeEvropski parlamentGreta Tunbergklimatske promenekomisija\nPrethodno Otvoren za korišćenje Kalendar javnih konkursa za 2020. godinu\nSledeće Otvorene prijave za Balkan Booster 2020\nTop Tags mediji vladavina prava lokalna samouprava Evropska unija Društvo evropske integracije konkurs Evropska komisija OCD ljudska prava Civilno društvo Vlada Republike Srbije Srbija i Evropska unija mladi istraživanje


Razbijena sajber mreža koja je ukrala 100 mln USD - Euromanager\nHome Magazin Zanimljivosti Razbijena sajber mreža koja je ukrala 100 mln USD\nEvropol: Policije šest zemalja razbile su kriminalnu sajber mrežu\nPolicije šest zemalja razbile su kriminalnu sajber mrežu koja je koristila virus da bi krala novac, oštešivši firme i finansijske institucije za oko 100 miliona dolara, saopštila je evropska agencija za provođenje zakona Evropol.\nMreža GozNym je ušla u kompjutere više od 41 hiljade žrtava, opravši ukradeni novac preko računa koje imaju njeni članovi u SAD i drugdje, prenosi RSE.\nAmerička velika porota je optužila 10 članova ove mreže za kovanje zavere u cilju krađe depozita i onlajn bankarskih podataka kao što su lozinke.\n“GozNym mreža je primjer koncepta ‘sajberkriminala kao usluge’…(nudeći) mrežu za posredovanje u ilegalnom transferu novca, kriptivanju, spamovanju, kodiranju, organizovanju i tehničkoj podršci”, navodi se u saopštenju Evropola.\nPolicijska operacija protiv ove mreže, koju je koordinirala Njemačka, počela je u novembru 2016. u Ukrajini.\nPrethodni članakZavršeni građevinski radovi na obilaznici oko Brčkog\nSljedeći članakAxis, prvi bh. pogon za obradu pilećih nogica


Započela nova sezona mjerenja polena u Zenici i ZDK-u | PrveNovine\nBiH, Društvo, Ekologija, Zdravlje 0\nTokom prošle godine nabavljen je i instaliran najmoderniji uzorkivač polena i spora evropskog proizvođača (Lanzoni, Italija), te je započet monitoring polena za područje ZDK-a. Ovakva aktivnost do sada se nije provođena na ovim prostorima.\n– Radi se o tehnici uzorkovanja polena volumetrijskom metodom koja je danas jedina priznata metoda u aerobiologiji i koristi se prema preporuci EAACI (Evropske akademije za alergijsku i kliničku imunologiju). Princip je da uzorkivač usisava tačno poznatu količinu zraka (10 L/min.), a sa zrakom i čestice polena i spora. Na taj način je omogućeno izražavanje rezultata kao koncentracija polena ili spora u jediničnom volumenu zraka. O prisustvu i koncentraciji polena biljnih vrsta koje su predmetom posmatranja i čiji polen izaziva alergijske reakcije kod stanovništva ZDK-a i preporukama posjetioci zvanične web stranice Instituta redovno su se mogli informisati u periodu od 28. maja do 3. novembra prošle godine putem sedmičnih izvještaja – ističe rukovoditelj Zavoda za zaštitu bilja u Institutu Kasim Velić.\nOd 1. februara uzorkivač polena i spora ponovno je u funkciji na lokaciji u centru Zenice, i to na preporučenoj visini od 15 metara, te će u narednom periodu putem sedmičnih izvještaja stanovništvo ZDK-a redovno biti informisano od stručnih osoba Instituta o prisustvu i koncentraciji polena u zraku, kao i mjerama i preporukama koje trebaju poduzeti s ciljem zaštite kada su u pitanju alergije na polen.\nPrvu čine drvenaste biljne vrste koje polen prema polenskom kalendaru otpuštaju već od kraja januara do početka maja i koje su prisutne na cijelom području ZDK, ponajviše u brdskom i brdsko-planinskom dijelu, ali i uz riječne tokove.\nGrupu korova čini mali broj biljaka, ali sa veoma opasnim polenom, koji pri niskim koncentracijama u zraku izaziva alergijske reakcije.\nStručni tim će nakon obrade podataka odnosno identifikacije vrsta polena i spora te izračuna njihove koncentracije po kubnom metru zraka, redovno obavještavati i davati preporuke stanovništvu alergičnim na polen putem objave na web stranici Instituta, saopćeno je iz INZ-a.


Rastko Petrović knjige online | Prepričano\nRastko Petrović bio je cenjeni srpski diplomata, esejista, pripovedač, romanopisac i književnik. Zajedno s nekim od najznačajnijih beogradskih književnika doveo je do pojave nadrealizma u Srbiji.\nKnjige: Rastko Petrović\nLjudi govore je delo koje je napisao Rastko Petrović. Pročitajte originalnu celu knjigu online! Poslednje objavljeno i ujedno najbolje delo srpskog avangardnog književnika. Ovu sam knjigu napisao za vreme jednog … [više] about Ljudi govore\nBodinova balada je delo koje je napisao Rastko Petrović. Pročitajte originalnu celu pesmu online! Balada je izbor iz ranih pesama koje su objavljene 1921. godine u Srpskom književnom glasniku Kroz ogledalo otiče orahova dvorana … [više] about Bodinova balada\nNoć Pariza je pesma koje je napisao Rastko Petrović. Pročitajte originalnu celu pesmu online! Iz zbirke pesama Otkrovenje u kojima nam pesnik otkriva svoju opesdnutost nagonskim i telesnim u čoveku. Da li moj otac prema da li … [više] about Noć Pariza\nAfrika je delo koje je napisao Rastko Petrović. Pročitajte originalnu celu knjigu online! Opis Afrike, viđen kroz oči jednog od začetnika nadrealizma, koju opisuje kao "paganski raj". Glava prva: Brod je lagano silazio niz … [više] about Afrika


Objavljeno: 10.05.2013, 08:31:16 , 08:32:32\nDačić s predstavnicima najvećih svetskih IT kompanija\nPredsednik Vlade Srbije Ivica Dačić boravi u višednevnoj zvaničnoj poseti Sjedinjenim Američkim Državama, tokom koje će se sastati i s predstavnicima najvećih svetskih informatičkih kompanija.\nObjavljeno: 09.05.2013, 21:25:41 , 21:27:38\nMinistarka regionalnog razvoja i lokalne samouprave Verica Kalanović izjavila je večeras da nije tačno da je deo autoputa Kragujevac-Batočina, u dužini od 4,6 kilometara, izgrađen bez ijedne dozvole.\nObjavljeno: 09.05.2013, 19:52:40 , 19:54:25\nDinar u padu prema dolaru i evru, kurs 110,9261 za evro\nDinar će i sutra, drugi dan zaredom, biti u padu prema evru i to za 0,2 odsto ili 17 para, tako da će zvanični srednji kurs biti 110,9261 dinara za evro, objavila je Narodna banka Srbije.\nObjavljeno: 09.05.2013, 18:35:51 , 18:37:19\nZavršen projekat opremanja radne zone u Odžacima\nU Odžacima je danas završen projekat opremanja radne zone, kao i izgradnje i obnove saobraćajnica i ulica u koji je pokrajina uložila 150 miliona dinara.\nObjavljeno: 09.05.2013, 16:56:44 , 16:59:16\nVoda sa Golije uskoro kreće u izvoz za Bahrein\nVlasnik fabrike za proizvodnju flaširane vode iz Ivanjice, Drago Bukumirović, danas je sa predstavnicima Bahreina potpisao ugovor o izvozu vode u ovu zalivsku zemlju, saopštio je kabinet ministra bez portfelja Sulejmana Ugljanina.\nObjavljeno: 09.05.2013, 16:22:59 , 16:27:01\nBroj zaposlenih u pravnim licima u martu povećan za 2.643\nBroj zaposlenih u pravnim licima u Srbiji povećan je u martu za 2.643, na 1.335.623, posle smanjenja za 9.210 u prva dva meseca ove godine, objavio je sajt Makroekonomija.org.\nObjavljeno: 09.05.2013, 15:40:52 , 15:42:49\nMinistarstvo finansija priprema izmene i dopune zakona o porezu na imovinu, da bi obezbedilo finansiranje lokalne samouprave, pošto se od 1. januara 2014. ukida naknada za korišćenje građevinskog zemljišta, najavila je danas ...\nObjavljeno: 09.05.2013, 15:24:28 , 15:27:33\nMeđunarodno društvo za mahunarke održava svoju prvu konferenciju u Novom Sadu, uz više od 250 učesnika iz 38 zemalja\nObjavljeno: 09.05.2013, 15:00:00 , 15:11:20\nObjavljeno: 09.05.2013, 14:00:55 , 14:05:51\nDijaspora krajem jula otvara fabriku u Brusu\nU okviru projekta "zavičajnih udruženja" srpski biznismeni iz Rusije Goran Radmanovac i Milomir Zdravković, i predstavnik nemačke firme Šuster inžinjering Hajnc Brokman otvoriće do kraja jula u Brusu fabriku za peletiranje drveta.


Kupatilo je mesto gde se opuštamo, regenerišemo i podmlađujemo posle dugog dana na poslu ili kod kuće.\nDrugim rečima, kupatilo je onaj prostor u domu koji svima nama služi kao bekstvo od užurbanog sveta napolju. Ali, da li ste se nekada zapitali može li se taj mali životni prostor transformisati u mesto nalik spa ili wellness centru?\nPutovanje u banju ostavlja osećaj opuštenosti, razmaženosti i podmlađivanja. Iskustvo je usredsređeno na spokojno okruženje koje je pažljivo dizajnirano da vam pomogne da se opustite i pobegnete, a verovali ili ne, tu umirujuću atmosferu možete lako da stvorite kod kuće u sopstvenom kupatilu.\nOd uključivanja umirujućih dekorativnih elemenata, preko prirodnih materijala pa sve do minimiziranja nereda, možete postići spa izgled kupatila koji omogućava da se na miru opustite i uživate u svojoj toploj kupki.\nI što je najbitnije, sve ovo zahteva samo nekoliko jednostavnih ažuriranja, tako da ne morate da se bavite velikim preuređenjem kupatila. Ponovo zamislite svoje kupatilo kao svoje lično utočište i koristite ove savete kako biste svaki dan postigli taj osećaj kao u banji...


Inače, dva puta godišnje pravilnikom se utvrđuje koliko će biti umanjenje troškova i to u skladu sa rastom primanja, standarda, kao i potrošačkih cena, pa se limiti povećavaju kako bi i ljudi sa većim primanjima mogli da konkurišu za tu povoljnost.\nDo sada je tu mogućnost koristilo oko 75.000 domaćinstava, a Antić je za TV Prva kazao da se podrška odnosi na one koji troše do 250 kilovat časova mesečno ili do 75 metara kubnih gasa. Takođe, beneficije automatski koriste primaoci socijalne pomoći i dečjeg dodatka i oni ne treba ni da se prijavljuju da korišćenje povlastica. Svi koji misle da ispunjavaju uslove za jeftinije račune za struju treba da se jave lokalnim samoupravama.\nOlakšice za plaćanje računa za struju i gas od 1. juna dobiće socijalno ugroženi građani sa većim prihodima nego što je to bio slučaj do sada, što će omogućiti da i višečlano domaćinstvo (šestoro i više članova) sa mesečnim primanjima do 35.696 dinara ostvari to pravo. Tako je, kao uslov za sticanje statusa energetski ugroženog kupca, gornja granica prihoda za najbrojnije porodice podignuta za 670 dinara. Za ostala domaćinstva povećanje limita se kreće od 280 do 530 dinara, piše "Kurir".\nOvo je predviđeno novim pravilnikom Ministarstva rudarstva i energetike. Tim dokumentom utvrđuje se limit mesečnih prihoda domaćinstava na osnovu kojih oni mogu da steknu status energetski ugroženog kupca. Uredbom Vlade određeni su uslovi za sticanje tog statusa. Resorni ministar Aleksandar Antić ističe da je učinjeno sve da se procedura olakša.\n- Svi koji uživaju socijalnu pomoć ili dečji dodatak, ne treba uopšte da se prijavljuju za ovu meru, ona im se automatski dodeljuje. Dva puta godišnje pravilnikom utvrđujemo limite prihoda koji se usklađuju sa rastom potrošačkih cena, kako bi i ljudi sa većim primanjima mogli da konkurišu - objašnjava Antić.\nOva mera je na snazi tek nekoliko godina, ali je, kako navodi, već koristi oko 75.000 porodica koje svakog meseca imaju te olakšice. On je pozvao sve, koji smatraju da ispunjavaju uslove, da ostvare to pravo preko lokalnih samouprava i njihovih centara za socijalni rad.\n- Oni imaju vrlo jasna uputstva. Uredbom i pravilnikom definisali smo kategorije u odnosu na broj članova domaćinstva i njihove mesečne prihode - kaže ministar.\nUredbom je propisano da se u toku jedne kalendarske godine, energetski ugroženi kupac može opredeliti za umanjenje mesečne obaveze za korišćenje samo jednog energenta.\nStatus energetski ugroženog kupca, prema novom Pravilniku, mogu da dobiju jednočlana domaćinstva, čija je gornja granica mesečnih prihoda 14.848 dinara. Za porodice sa dvoje i troje članova limit je 21.619, za četvoročlana i petočlana domaćinstva je 28.385 dinara. Porodice sa šestoro i više članova ne smeju da premaše primanja od 35.696 dinara da bi ostvarile ovo pravo.\nDO KRAJA GODINE Ujedinjenje srpske i mađarske berze struje\nOzbiljno se razmatra predlog "Puteva Srbije" da se uvede naplata putarine za teretnjake i na magistralnim putevima, rekla je za Večernje novosti ministarka građevinarstva, saobraćaja i infrastrukture Zorana Mihajlović.


TREND RASTA INVESTICIONOG KREDITIRANJA\nKako će trend ukrupnjavanja banaka uticati na finansijsko tržište u Srbiji, koliko će novi odnos snaga na bankarskom tržištu podstaći razvoj investicionog kreditiranja i zašto je privatno bankarstvo sve atraktivniji segment finansijkih usluga, razgovarali smo sa Marijom Popović, članicom Izvršnog odbora i direktorkom Sektora za poslove sa privredom OTP banke Srbija, ujedno I predsednicom Upravnog odbora OTP Leasing Srbija, koja ističe da je njihov strateški cilj da kao grupacija zadrže lidersku poziciju na tržištima na kojima posluju i doprinesu razvoju celog regiona.\nBankarsko tržište ove godine obeležilo je značajno ukrupnjavanje, godinu završavamo sa 21 bankom koje posluju u Srbiji, umesto 24. Kako će ova promena uticati na finansijsko tržište?\nSrpsko bankarsko tržište i pored ukrupnjavanja i dalje karakteriše veliki broj banaka gde top pet banaka pokriva preko 60% tržišnog učešća. Skoro sve banke su univerzalne banke i postoji dosta jaka konkurencija, naročito u delu gotovinskih kredita, dok je u delu poslovanja sa privredom jača konkurencija prisutna kod većih banaka. Konsolidacija bankarskog sektora će, verujem, doneti klijentima veću mogućnost izbora kvalitetnih proizvoda, bolju uslugu, brži i efikasniji servis gde je zadovoljstvo klijenta prioritet za svaku banku. S druge strane, imamo dovoljno banka za dobru konkurenciju i borbu za klijente.\nStručnjaci predviđaju nastavak trenda ukrupnjavanja jer je svetski standard jedna banka na million stanovnika, a mi ih i dalje imamo mnogo više od tog broja. Kako vidite srpsko bankarsko tržište u perspektivi?\nIako je proces konsolidacije bankarskog sektora u Srbiji u toku, još imamo veliki broj banaka na tržištu i gotovo je izvesno da će se ovaj trend nastaviti i u narednom periodu. U uslovima niskih kamatnih stopa i jake konkurencije, tržište je najbolji sudija koji određuje koji broj banaka je realan i optimalan. Nakon nekoliko integracija u proteklom periodu, uključujući i našu, između Vojvođanske i OTP banke, ovu godinu završavamo sa 21 bankom na srpskom tržištu. Istovremeno, prisutan je i trend koncentracije profita, što znači da prvih deset banaka po veličini bilansne aktive imaju oko 80 odsto tržišnog učešća, ostvarujući 93 odsto ukupnog profita. S druge strane, banke koje nisu među prvih deset, potpuno prirodno i očekivano kreću putem modifikovanja i menjanja svojih poslovnih modela u potrazi za novim mogućnostima. Evidentno je da postoji prostor za dalju konsolidaciju u uslovima povoljnih markoekonomskih trendova i rasta BDP-a, a njen rezultat bi svakako bio veća profitabilnost, optimizacija poslovanja i unapređenje proizvoda i usluga za krajnjeg korisnika.\nMARIJA POPOVIĆ, DIREKTORKA SEKTORA ZA POSLOVE SA PRIVREDOM OTP BANKE SRBIJA, I PREDSEDNICA UPRAVNOG ODBORA OTP LEASING SRBIJA\nJedan od razloga ukrupnjavanja banaka, po oceni stručnjaka, jeste činjenica da je Srbija malo tržište i da banke pretenduju da se šire po regionu utrkujući se za lidersku poziciju. Kakvo je u tom smislu iskustvo, pa i ambicije, OTP banke koja je još pre dve godine kupila Societe Generale banku u Srbiji, a ove godine se integrisala sa Vojvođanskom bankom?\nStrategija rasta OTP Grupe zasniva se na traženju mogućnosti za nove akvizicije uz organski rast, koje bi nam pružile priliku da u zemljama u kojima je naša banka prisutna ostvarimo optimalan obim poslovanja. Ujedno, naš strateški cilj je da kao grupacija zadržimo dominatnu i lidersku poziciju na tržištima na kojima poslujemo. Želimo aktivno da doprinosimo razvoju ukupnog regiona za koji verujemo da poseduje veliki potencijal. U poslednjih sedam godina obavili smo akviziciju 11 banaka iz devet zemalja, od kojih su dve u Srbiji. Ovim poslovnim poduhvatom odigrali smo presudnu ulogu u konsolidaciji ne samo domaćeg, već i regionalnog bankarskog tržišta. Zahvaljujući odličnoj poziciji kapitala i likvidnosti OTP Grupe, u stalnoj smo potrazi za novim akvizicijama, što predstavlja put da dodatno ojačamo svoju poziciju u regionu.\nOno što je OTP banka uradila za poslednjih pet, šest godina, mnogi nazivaju pravom ofanzivom na bankarskom tržištu. Sa ukrupnjenim kapitalom i razgranatom mrežom, kakva je trenutna pozicija OTP banke u Srbiji, ali i u regionu?\nOTP Grupa je vodeća bankarska grupacija u Srednjoj i Istočnoj Evropi, uz profitabilnost od jedne milijarde evra, zaključno sa trećim kvartalom ove godine, dok aktiva iznosi 66,8 milijardi evra, a tržišna kapitalizacija 12,6 milijardi evra. Akvizicije iz proteklog perioda, kao i organski rast, omogućili su nam poziciju dominantne bankarske grupacije u regionu, a u svih 11 zemalja u kojima smo prisutni spadamo među tržišne lidere. Danas OTP banka u pogledu kreditiranja privrede i stanovništva zauzima prvo mesto na srpskom tržištu sa skoro 4 milijarde evra plasiranih kredita. Istovremeno, imamo 5,3 milijarde evra aktive i neto profit od 54 miliona evra na kraju trećeg kvartala ove godine. U poređenju sa istim periodom prošle godine, ovo je značajno unapređenje profitabilnosti Banke nakon brojnih unapređenja i optimizacija tokom ove godine.\nVeće banke imaju veću kreditnu sposobnost i mogućnost da finansiraju veće projekte. Da li će sada ovaj novi odnos snaga na bankarskom tržištu podstaći razvoj investicionog kreditiranja koji nekako još ne može da prati investicioni bum koji se događa u Srbiji?\nPotražnja za kreditima u Srbiji raste i očekivano je da će se taj trend nastaviti i u budućnosti. Rast investicionog kreditiranja je primetan i u sektoru stanovnistva i u sektoru privrede, čime banke idu ukorak sa zahtevima tržišta. Ukrupnjavanje banaka generalno je povećalo mogućnost samih banaka da finansijski podrže značajno veće projekte nego što je to ranije bio slučaj. Dodatno, ekspertiza banaka je sada na mnogo višem nivou, s obzirom na iskustva dobijena u prethodnom periodu, i banke su mnogo otvorenije za razmatranje različitih profila investicija, od kreditiranja izgradnje, proizvodnih kapaciteta pa do ulaganja u energetsku efikasnost i zelene izvore energije. Važno je naglasiti da mogućnost banaka značajano zavisi i od pristupa dugorčnim izvorima finansiranja kako bi rok finansiranja bio u skladu sa ekonomskim vekom same investicije.\nKoliko će OTP banka sada biti više otvorena za mogućnosti projektnog finansiranja, između ostalog i u sektoru gradnje i nekretnina?\nKao najveći kreditor sektora privrede i stanovništva u Srbiji, jedan od strateških ciljeva OTP banke jeste da bude još aktivnija u segmentu projektnog finansiranja, sa posebnim fokusom na sektor izgradnje nekretnina. U tu svrhu osnovano je posebno odeljenje koje se isključivo bavi ovom vrstom projekata i koje je učestvovalo u značajnom broju transakcija na tržištu. Mi ćemo nastaviti da pratimo i podržavamo aktivnosti investitora u Srbiji koristeći lokalnu i regionalnu ekspertizu uz “tailor-made“ pristup koji odgovara zahtevima konkretnih projekata.\nOTP banka trenutno je broj jedan po udelu na tržištu kredita u Srbiji, a plan vam je da ostenete lider u sektoru stambenih kredita za stanovništvo. Čime ste stekli toliko poverenje klijenata da baš preko vas kupe nekretninu?\nTrenutno smo lider na tržištu u oblasti stambenih kredita sa tržišnim učešćem od 21,69 odsto, što znači da je svaki peti stambeni kredit podignut u našoj banci – to su zaista rezultati na koje smo ponosni. Ovakakv uspeh se ne postiže preko noći, već je rezultat dugogodišnjeg procesa izgradnje poverenja sa našim klijentima, kao i ekspertize naših zaposlenih. Nama je veoma važno da razumemo naše klijente, da osetimo kakve su njihove potrebe i sve to nam pomaže da im ponudimo rešenja koja predstavljaju najbolji odgovor na njihove finansijske potrebe i očekivanja. Istakli bismo i odličnu, višegodišnju saradnju sa agencijama za promet nekretnina i Klasterom nekretnine, koja nam gotovo na dnevnom nivou obezbeđuje dodatnu podršku u realizaciji brojnih kreditnih zahteva.\nAmbicija vam je i da ostanete lideri u kreditiranju malih i srednjih preduzeća i finansiranju poljoprivrede. Kakve pogodnosti i novitete nudite u ovom sektoru privrednog kreditiranja?\nOTP banka je tokom ove i prethodne godine značajno učestovala u kreditiranju privrede kroz Garantnu šemu i time pomogla kompanijama u prevazilaženju poteškoća izazvanih pandemijom. Naša mreža ekspozitura i prisustnost širom Srbije omogućava dostupnost našim proizvodima i uslugama svim kompanijama, brz i efikasan servis i ponude prilgođene konkretnim potrebama svakog klijenta. OTP banka je danas lider u faktoringu, čime se omogućava da mala i srednja preduzeća brže dođu do likvidnih sredstava. Takođe, lider smo i u lizingu, gde OTP Leasing omogućava nabavku opreme i vozila. Banka je prepoznata i kao pouzdan partner za poljoprovrednike, uz vrlo efikasan proces i povoljne uslove kreditiranja ovog segmenta. Nastavljamo sa praćenjem potreba klijenata i aktivnim radom na optimizaciji procesa u cilju kontinuiranog unapređenja korisničkog iskustva, po čemu želimo da se razlikujemo na tržištu.\nPrivatno bankarstvo je posebno atraktivan i uspešan segment usluga koji pružate, OTP grupa nedavno je dobila još jedno priznanje magazina Global Finance, kao najbolja banka za privatno bankarstvo u Centralnoj I Istočnoj Evropi. Šta sve nudite klijentima kroz ovu uslugu?\nOvo je samo jedno od nekoliko priznanja koje je Global Finance dodelio OTP Grupi, na što smo veoma ponosni. Ako uzmemo u obzir činjenicu da klijenti privatnog bankarstva imaju vrlo specifična i izuzetno visoka očekivanja od svojih banaka, značaj ove nagrade dobija dodatnu vrednost. U pozadini ovog uspeha je činjenica da smo to prepoznali na vreme i tokom proteklih nekoliko godina klijentima pružili širok izbor prilagođenih usluga, naše stručno znanje u oblasti upravljanja imovinom u okviru našeg Eminent paketa, kao i finansijske i investicione savete. Naše poznavanje lokalnog trišta je ovde presudno, a prednost predstavlja i mogućnost ukrštanja različitih oblasti naše ekspertize, kao što su, na primer, korporativni biznis, lizing ili osiguranje.\nNAGRADA MAGAZINA GLOBAL FINANCE\nOTP banka nedavno je dobila nagradu magazina Global Finance kao najbolja banka za mala i srednja preduzeća u Centralnoj i Istočnoj Evropi. „Ovo priznanje potvrdilo je naše napore na kreiranju vodeće banke za ovaj segment, a dodatnu vrednost daje i činjenica da smo nagradu dobili za rezultate ostvarene tokom pandemije i procesa integracije dve banke”, ističe Marija Popović.\nTekst: PETAR DOBROSAVLJEVIĆ


U parlamentu sutra rasprava o bužetu za 2020. godinu | Radio Televizija BN\nU parlamentu sutra rasprava o bužetu za 2020. godinu\nPrijedlog budžeta Republike Srpske za 2020. je kreiran i sutra će se naći na dnevnom redu Osme posebne sjednice Narodne skupštine RS.\nRepublika Srpska 15.12.2019 | 19:57\nIznos 3,4 milijarde maraka. Osim toga, poslanici će raspravljati i o dokumentu Program ekonomskih reformi RS od 2020. do 2022. godine.\nOno što upada u oči jeste činjenica da su pojedina ministarstva u Vladi RS ostala kratkih rukava, i to baš ona kojima rukovode decenijski partneri SNSD-a, Demokratski narodni savez i Socijalistička partija RS.\nVlada Republike Srpske utvrdila je Prijedlog budžeta Republike Srpske za narednu godinu, i to u iznosu od 3 milijarde i 425 miliona maraka. Budžet je urađen na osnovu dokumenta Prijedlog ekonomskih reformi od 2020. do 2022. godine.\nNajznačanija dokumenta za ekonomiju Republike Srpske naći će se pred narodnim poslanicima 16. decembra. Iz Vlade Srpske poručuju da su zadovoljni predloženim stavkama, jer će budžet u 2020. godini biti veći za 108 miliona maraka u odnosu na 2019. godinu.\n“Iz toga imamo obaveze koje smo preuzeli iz zakonskih rješenja koja su već usvojena u Narodnoj skupštini RS, a to je povećanje plata za ove budžetske korisnike, a to je negdje oko 70 miliona maraka. Imaćemo redovno usklađivanje penzija od 1.1.2020. i tu će negdje trebati po našoj procjeni oko 40 miliona maraka. Prema tome, budžet i budžetski okvir je realno planiran.”, kaže predsjednik Vlade RS, Radovan Višković.\nIzdvajanje za socijalnu zaštitu bi trebalo da iznosi 237 miliona maraka, ili 5 miliona maraka više u odnosu na ovu godinu. Za subvencije je planirano 126 miliona maraka, ili 16 miliona više u odnosu na 2019. godinu. Najveći dio odlazi na poljoprivredu za koju su subvencije povećane sa 71 milion na 75 miliona KM, poručili su iz Vlade Srpske. Ipak, iz opozicionih redova već stižu optužbe da je o budžetu te ekonomskim reformama Republike Srpske trebalo da se raspravlja u Parlamentu Srpske na redovnoj sjednici, s obzirom na važnost dokumenata. SDS – ov Miladin Stanić kaže da ovako formiran budžet nije primjeren vremenu u kome se Republika Srpska nalazi.\n„Imamo situaciju u kojoj se za javni sektor za iduću godinu izdvaja 100 miliona maraka i za kupovinu aviona i helikoptera 70 miliona maraka, a za realni sektor, prije svega za poljoprivredu se podsticaji povećavaju za samo 4 miliona maraka. To je odnos snaga i nenarodne vlasti prema građanima RS, prije svega prema poljoprivrednicima, a onda i prema realnom sektoru“, kaže Stanić.\nPored prijedloga Budžeta za 2020. godinu, na posebnoj sjednici NS RS odlučivaće se i o zaduživanju. Po tom pitanju praksa se nastavlja, jer se od zaduživanja Vlada RS do sada nije pretjerano suzdržavala, a kako stvari stoje neće ni u budućem periodu. U planu je da se Republika Srpska tokom naredne godine kod domaćih i stranih kreditora kao i u emisijama dugoročnih hartija od vrijednosti na domaćem tržištu zaduži za 315 miliona maraka.\nParalelno sa dugoročnim zaduženjem emitovaće se i kratkoročne hartije od vrijednosti sa rokom dospijeća od godinu dana, i to za pokrivanje tekućih obaveza, što priznaje i sama Vlada RS. Sa druge strane, pored ovih zaduženja, u narednoj godini u planu je i izdavanje garancija za kredite lokalnim zajednicama, fondovima socijalne sigurnosti i insitucijama, i to u iznosu od pola milijarde maraka. Ako se ti krediti ne budu vraćali, biće aktivirane garancije Vlade koja će za njih preuzeti tu obavezu.\n„Predviđamo i da će BDP u idućoj godini rasti 3,3%. Izvorni prihodi, poreski i neporeski iznose 2 milijarde i 996 miliona maraka, a ukupno zaduženje Budžeta u 2020. godini biće 345 miliona, a otplata duga biće 497 miliona. Zaduženje je manje za 40 miliona u odnosu na prethodnu godinu“, poručuje ministar finansija RS, Zora Vidović.\n„Smatram da budžeti moraju biti restriktivni, štedljivi i da sva ona razlika koja bi se mogla uštediti ili se mora koristiti za otplatu prethodno uzetih kredita, a investiranje samo ono koje je direktno dovodi do stvaranja nove vrijednosti, novih investicija, dovođenje stranih i domaćih investitora da grade i zapošljavaju. To je nešto bez čega nema napretka. A ovaj bužet koliko sam ja mogao da vidim nema tih komponenti, pa ne može da se smatra razvojnim“, kategoričan je ekonomista Zoran Pavlović.\nŠto se tiče raspodjele novca po ministarstvima u Vladi Republike Srppske, primjetna su povećanja po pojedinim resorima, ali više novca, uglavnom je dato na raspolaganje ministrima koji dolaze iz SNSD.\nOno što je primjetno i veoma interesantno, jeste da je decenijskim partnerima SNSD-a u vlasti, DNS-u i Socijalističkoj partiji, smanjeno raspolaganje javnim novcem. Tako je Ministarstvu energetike i rudarstva, kojim rukovodi lider SP-a Petar Đokić, budžet smanjen sa četiri na 3,6 miliona KM. I Ministarstvu rada i boračko-invalidske zaštite RS i ministru Dušku Milunović, takođe kadru SP-a dato je manje novca. Ministarstvu porodice, omladine i sporta, kojim rukovodi SP-ova, Sonja Davidović, smanjen je budžet sa 11,5 na 10,3 miliona KM. Ministarstvu saobraćaja i veza RS, kojim upravlja Neđo Trninić iz DNS - a budžet je smanjen sa 30 na 29,8 miliona KM.\nbudžet Geodetske uprave-RUGIP je čvrsto u rukama Stanković Bude sina, prisvojio ga i troši nenanjenski; za kupnju poslovne prostore katasatara po ceni 5-10 000 KM/m2, softvera Prointerovih (nevoljni jer mora dati kumu Igi), uzima kredite po volji, kad mu zatreba lično...\nu RUGIPP vlada zemljišna mafija koju plaća Stanković Budo parama sa računa RUGIP-a, kojim rikovodi sin Draganče. Revizori mu daju pozitivu, a on sve nenamjenski proarči/opere sa Bosiljkom P.


Napuštanje fotelja - protivpravno i protivustavno - Istinomer\n„Stranka Zajedno za Šumadiju ne želi da učestvuje niti da prećutno daje bilo kakav legitimitet takvom protivpravnom i antiustavnom činu (odredbi o nespojivosti funkcija).“\nhttps://www.istinomer.rs/izjava/napustanje-fotelja-protivpravno-i-protivustavno/ 2011-09-15 1 5 0 Neistina Istinomer\nSaša Milenić Saša Milenić\nPoslanici Zajedno za Šumadiju Veroljub Stevanović i Saša Milenić podneli su ostavke na poslaničke funkcije u Skupštini Srbije i napustili parlament zbog primene zakonske odredbe o nemogućnosti obavljanja više funkcija.\n„‘Parlamentarna stranka Zajedno za Šumadiju demonstrativno napušta parlament’, rekao je Milenić novinarima u Skupštini Srbije.\nPrema njegovim rečima, Skupština je pod izuzetnim pritiskom državnih organa, takozvanih nezavisnih regulatornih tela, i nekontrolisanog kriticizma javnosti vođenog ambicijom da se izmeni sastav parlamenta i izborni rezultati, i to retroaktivnom primenom zakona na izbore održane 2008. godine.\nMilenić je rekao da njihov čin znači ‘paljenje crvene signalne lampice nad parlmentarnom demokratijom i njenim perspektivama u Srbiji’.\n– Ovim činom šaljemo nekoliko poruka javnosti. Prvo da demonstriramo da nismo zavisni od privilegija i funkcija od kojih nam nije teško rastati se, jer niti smo sa njima rođeni, niti smo svoje ličnosti i personalni integritet gradili uz pomoć tih funkcija – rekao je Milenić.“\nBeta, 14. 9. 2011. godine\nMilenić je istakao da ta stranka ne želi da učestvuje niti da prećutno daje „bilo kakav legitimitet takvom protivpravnom i antiustavnom činu“.\nU januaru 2010. godine na snagu je stupio Zakon o Agenciji za borbu protiv korupcije, kojim je propisano da funkcioneri koji obavljaju više funkcija moraju da se odluče samo za jednu. Međutim, u julu prošle godine Skupština Srbije usvojila je izmene Zakona, kojima je funkcionerima izabranim pre donošenja Zakona, dozvoljeno da zadrže dotadašnje funkcije. Konačno, početkom jula ove godine, te izmene je Ustavni sud Srbije proglasio neustavnim, a od funkcionera se ponovo traži da se odreknu nespojivih funkcija.\nStevanović je gradonačelnik Kragujevca, a Milenić je njegov pomoćnik i po Zakonu o Agenciji za borbu protiv korupcije ne mogu da obavljaju više funkcija koje su suprotstavljene, odnosno ne mogu istovremeno da budu i u zakonodavnoj i u izvršnoj vlasti.\nZato izjavu sada već bivšeg narodnog poslanika ocenjujemo kao neistinu.\nstranke Agencija za borbu protiv korupcije poslanici borba protiv korupcije duple funkcije funkcioneri


MINISTAR unutrašnjih poslova Aleksandar Vulin otvorio je danas 67. Otvoreno padobransko prvenstvo Srbije i poručio da padobranstvo nije sport u kome se borite sa drugima, već prvenstveno sa sobom i da, za razliku od drugih sportista padobranci pobeđuju strah, što ih čini jakima da pobede svakoga i spremnim da svima pomognu.\n- Vi ste ljudi koji uspeju da savladaju iskonski strah, samo su dva sa kojima se čovek rađa, ostalo se stiče. Srah od zvuka i gubitka čvrstog tla. Ko pobedi ta dva straha on je pobedio i može da pobedi sve - istakao je ministar Vulin na aerodormu Ečka, kod Zrenjanina gde se prvenstvo održava.\nMinistar je padobrancima poručio da mu je čast da bude sa njima i da je ponosan što jednim malim delom može da kaže da je padobranac.\n- Velika je čast biti danas ovde i videti šta sve Srbija ima da pokaže i čime sve može da se ponosi. Srbija ima čime da nas obraduje, a ja sam vam zahvalan što je činite lepšom, vrednom života u njoj i vrednom ponavljanja - rekao je ministar Vulin koji je takođe izveo padobranski skok na visini od 4000 metara.\nMinistar je posebno pozdravio učenike takmičenja iz Republike Srpske i Crne Gore istakavši da su i ovakve manifestacije prilika da pokažemo da ne postoji ništa što može stati između nas.\nGradonačelnik Zrenjanina Simo Salapura istakao je zadovoljstvo činjenicom da je grad Zrenjanin deo ovog takmičenja i manifestacije, jer su padobranci ljudi koji pomeraju granice na specifičan način.\nSalapura se zahvalio ministru Vulinu na sve što čini za Srbiju, ali i za afirmaciju ovog sporta.\nPredsednik Vazduhoplovnog saveza Srbije Labud Bulatović naglasio je da bez padobranstva nema pravog vazduhoplovnog sporta.\nBulatović je naglasio da bi opstanak ovog sporta bio mnogo teži bez pomoći i podrške ministra Vulina.\n- Malo je reči kojima bih se mogao zahvaliti Aleksandru Vulinu za sve što je uradio za vazduhoplovne sportove - rekao je Bulatović.\nDETALJI FILMSKE AKCIJE U CENTRU BEOGRADA: Otkrivamo kome pripada zaplenjena slika i gde se sada nalazi\n12. 08. 2021. u 17:01\nSANJALI DA LETIMO, A SAD SMO U OBLACIMA: Sa kadetima završne godine Vojne akademije, prvom generacijom koja uči na helikopterima "MI-17"\n15. 08. 2021. u 12:26\nAleksandar Vulin MUP padobranci Simo Salapura Otvoreno padobransko prvenstvo Srbije Labud Bulatović


Ako izlazite iz BiH izbjegavajte ove granične prijelaze, gužve su – Fokus.ba\nAko izlazite iz BiH izbjegavajte ove granične prijelaze, gužve su\nIz sigurnosnih razloga obustavljen je saobraćaj za teretna vozila i autobuse na saobraćajnicama prema mostu i od mosta graničnog prijelaza Brčko - Gunja\nPojačan je promet vozila na izlazu iz Bosne i Hercegovine na graničnim prijelazima: Hum, Deleuša, Zupci, Gradina, Bosanska Kostajnica, Bosanska Gradiška, Bosanska Dubica i Bosanski Brod, saopćeno je iz Bosanskohercegovačkog automoto kluba (BIHAMK), prenosi Anadolu Agency (AA).\nNa ostalim graničnim prijelazima promet vozila povremeno je pojačan, ali zadržavanja trenutno nisu duža od 30 minuta.\nIz sigurnosnih razloga obustavljen je saobraćaj za teretna vozila i autobuse na saobraćajnicama prema mostu i od mosta graničnog prijelaza Brčko – Gunja.\nZbog održavanja Međunarodne auto trke na brdskim stazama, na magistralnom putu M-14/M-4.2 Srbljani – Ostrožac – Cazin danas i sutra (17. i 18. august) od 8 do 20 sati saobraćaj se obustavlja i preusmjerava na regionalne puteve (R-400 i R-401) i lokalne saobraćajnice.\nNa regionalnom putu R-460 Gračanica – Bukva – Srnice, kod mjesta Doborovci, zbog održavanja svečanosti danas i sutra (17. i 18. august) od 14 do 24 sata obustavlja se saobraćaj za sva vozila, osim autobusa koji obavljaju linijski prijevoz putnika na ovoj dionici.\nZbog sanacionih radova na autoputu A-1 Podlugovi – Sarajevo sjever, u dužini od dva kilometra vozila saobraćaju dvosmjerno.\nTokom dana u tunelu Vranduk II na magistralnom putu M-17 Zenica – Nemila saobraća se jednom trakom naizmjenično, a zbog povremeno pojačanog prometa vozila moguće je formiranje dužih kolona u oba smjera.\nSporije zbog radova saobraća se i na dionicama magistralnih puteva Semizovac – Olovo – Kladanj, Srebrenik – Orašje, Lanište – Ključ i Srbljani – Cazin.\nZbog izvođenja sanacionih radova, obustavljen je saobraćaj i na regionalnom putu Tromeđa – Zvirovići.


Posle obilnih padavina i nevremena koje je pogodilo naselje Kotež u toku je ispumpavanje vode, a predsednik opštine Palilula Aleksandar Jovičić navodi da su sve moguće službe na terenu i da nema opasnosti od zaraza.\nJovičić je za RTS rekao da je nivo vode u opadanju, da su sve službe na terenu i da nema opasnosti od zaraza.\n- U ovom trenutku imamo informaciju da smo bezbedni od zaraza - neće ih biti i to nam daje veliku nadu da će sve ovo proteći u najboljem mogućem redu - istakao je Jovičić.\nJovičić je dodao da je situacija neuporedivo bolja u odnosu na juče.\n- Nivo vode se snižava i preko 120 pumpi radi na ispumpavanju vode na levoj obali Dunava. Do kraja ovog dana ili sutra poslepodne najkasnije nijedna kuća neće biti pod vodom - kazao je predsednik opštine Palilula.\nJovičić je rekao da je u toku popis štete i pozvao građane da se prijave Komisiji za procene štete.\n- Nakon toga ćemo sa nadležnim institucijama gledati kako i na koji način možemo da pomognemo i da bar deo te štete nadoknadimo - rekao je Jovičić.\nUkazao je da je jedan od uzroka poplava i nelegalna gradnja, zatrpavanje kanala i pravljanje parkinga preko njih.\nPrema rečima Jovičića, posle čišćenja kanala počeće tretiranje komaraca sa zemlje i sa vazduha.\nKotež je jedno od naselja na levoj obali Dunava gde je tokom nevremena u nedelju palo 104 litara kiše po metru kvadratnom.\nEkipa Zavoda za biocide i medicinsku ekologiju započela je dezinfekciju poplavljenih objekata i suzbijanje komaraca i larvi na levoj obali Dunava, u delovima teritorije beogradske opštine Palilula, gde uslovi to dozvoljavaju.\nDA LI GA JE NEKO VIDEO? Milovan iz Koteža je otišao pre tri dana do obližnje crkve i od tada mu se gubi svaki trag\nPožar u blizini pruge u Kotežu\nCirkus nije za decu\nDvadesetak aktivista Udruženja „Sloboda za životinje“ juče je protestovalo ispred cirkusa „Korona“ na Zemunskom keju, zahtevajući od gradskih i opštinskih vlasti da se zabrani održavanje tačaka sa životinjama.\nIzmene u saobraćaju tokom "Trke u venčanicama"\nTokom održavanja manifestacije "Trka u venčanicama" na Trgu Nikole Pašića, od Terazija i Igumanove palate do Ulice Dragoslava Jovanovića, u nedelju, 19. juna, od 9 do 13 časova linije 24, 26, 27 i 37 će saobraćati izmenjenom trasom.\nSaobraćajne gužve jutros se beleže na više gradskih mostova, ali i na Autokomandi, javljaju taksisti.\n"POMOZI SVIMA KOJI NEMAJU, BOG ĆE TI VRATITI JOŠ VIŠE" Vlasnik pekare u Borči kome su huligani pretili, poznat nam je od ranije po SJAJNOJ STVARI\nMon Gjuraj, vlasnik pekare Roma u Borči ispred čije radnje su ekstremisti i huligani juče skandirali uvredljive i ksenofobične parole, od ranije je poznat javnosti, ali po dobru - njegova pekara već nekoliko godina daje besplatnu užinu svakom detetu koje nema novca da plati.


Analitičari: Kosovo ide na vanredne izbore, Thaci nastavlja dijalog sa Vučićem - Kazaljka\nNaslovna/Društvo/Analitičari: Kosovo ide na vanredne izbore, Thaci nastavlja dijalog sa Vučićem\n- Politikolog Ramush Tahiri za AA navodi da Kosovo očekuju vanredni parlamentarni izbori i to u septembru, a prema rečima politikologa Halimija, ostavka Haradinaja je uprostila stvari u pogledu dijaloga jer će sada predsednici Thaci i Vučić imati sav potreban prostor da završe pregovore\nPRIŠTINA (AA) – Politički analitičari ocenjuju da će Kosovo već u septembru imati izbore, nakon što je premijer Kosova Ramush Haradinaj podneo neopozivu ostavku zbog poziva na razgovor od strane Specijalnog suda za ratne zločine na Kosovu, u svojstvu osumnjičenog.\nPrema mišljenjima analitičara, dijalog sa Srbijom će nastaviti predsednik Kosova Hashim Thaci, koji će sa srpskim kolegom Aleksandrom Vučićem do decembra potpisati sporazum o normalizaciji odnosa dve zemlje.\nPodnoseći ostavku, Haradinaj, koji je i lider Alijanse za budućnost Kosova (AAK), naveo je da će ove nedelje biti intervjuisan od strane Specijalnog suda u Hagu. Istovremeno, od predsednika Kosova je zatražio da odredi datum održavanja vanrednih izbora.\nHaradinajeva Alijansa je na prošlim izborima bila u predizbornoj koaliciji PAN, sa Demokratskom partijom Kosova (PDK) Kadrija Veselija i Inicijativom Socijaldemokarata (Nisma) Fatmira Limaja. PAN-u se nakon izbora pridružila Alijansa novo Kosovo Behgjeta Pacollija, a dobio je i podršku manjinskih poslanika.\nPolitikolog Fisnik Halimi u izjavi za Anadolu Agency (AA) ističe da je pred Kosovom nakon ostavke Ramusha Haradinaja, samo jedan mogući scenario, a to su vanredni izbori.\n„Predsednik Thaci je u obavezi da pozove većeg koalicionog partnera da mu da mogućnost da formira Vladu, ali ovo nije realno iz jednog razloga jer danas je više od 80 albanskih poslanika u Skupštini Kosova za opciju odlaska na izbore. Ukoliko Thaci pokuša da ne povede zemlju u izbore, onda će ti poslanici sazvati sednicu Skupštine i raspustiće sami Skupštinu, kao što se to desilo u prošlosti. Zato kažemo da ne postoji mogućnosti da ne bude vanrednih izbora“, kaže Halimi.\nI politikolog Ramush Tahiri za AA navodi da Kosovo očekuju vanredni parlamentarni izbori i to u septembru. Tahiri dodaje da ne postoji mogućnost da koalicija PAN predloži novog kandidata za premijera zbog toga što nema 61 glas u Skupštini Kosova i zbog toga što ih Srpska lista već više od godinu dana ne podržava. On kaže da Kosovo mora da ide na vanredne parlamentarne izbore ne ranije od 30 i ne kasnije od 45 dana, od dana predaje ostavke premijera predsedniku Thaciju.\n„Ovoga puta ni jedna partija ne pokazuje spremnost da formira koaliciju sa Demokratskom partijom Kosova i to znači da će velike partije na izbore ići samostalno. Međutim, najveća opoziciona partija Demokratski savez Kosova ima unutar partijske izbore, koji mogu dovesti do svađa oko izbora partijskog lidera. Moguće je da se izbori unutar te partije prekinu kako bi se jedinstveno išlo na izbore“, kaže Tahiri.\nNjegov kolega Halimi smatra da će rezultat vanrednih izbora biti jako tesan i da je nemoguće predvideti pobednika, iako su favoriti poznati.\n„Imamo tri velike političke partije, koje pretenduju na pobedu, a ja ne predviđam široke koalicije, kao u slučaju PAN-a. Smatram da će se vratiti tradicionalnom pravljenju koalicija na Kosovu, što znači velike partije sa malim partijama koje ne mogu da pređu izborni prag. Ko će formirati novu Vladu je nemoguće predvideti iz razloga jer Makijavelizam već neko vreme čine jedinu političku vrednost u zemlji“, zaključuje Halimi.\nPrema rečima politikologa Halimija, ostavka Haradinaja je uprostila stvari u pogledu dijaloga jer će sada predsednici Thaci i Vučić imati sav potreban prostor da završe pregovore, koje vode već 14 meseci.\n„Po mom mišljenju, jako brzo će biti postignut sporazum između dva predsednika, uz potrebne garancije Sjedinjenih Američkih Država, EU i Rusije i prvi zadatak buduće Skupštine biće ratifikacija tog sporazuma“, kaže Halimi.\nPolitički dijalog će i po oceni Tahirija, nastaviti predsednici Thaci i Vučić.\n„Politički dijalog uvek se vodi na nivou dva predsednika i dva predsednika imaju pune ingerencije jer predstavljaju zemlju unutra i spolja i imaju pravo da potpišu međunarodni i međudržavni sporazum. Dakle, sporazum o normalizaciji odnosa biće postignut tokom ove godine, očekuje se da bude tokom ove godine“, kaže Tahiri.\nOn napominje da američki predsednik Donald Trump od februara naredne godine počinje izbornu kampanju u svojoj zemlji i angažovan je da lideri Srbije i Kosova pre toga postignu sporazum, te da se „očekuje da u decembru sporazum bude svečano potpisan u Vašingtonu“.\nJa, Danijela Trajković


IZBORI BEZ ALTERNATIVE\nPolako ali sigurno na ovdašnjim TV stanicama kreću da se pojavljuju nasmejana i vedra lica naših političara koji nam poručuju da je „bolje sutra“ pred nama, da „samo što nam nije svanulo“ - to je siguran znak da će ovdašnja glasačka populacija uskoro ponovo biti omamljena mirisom sveže odštampanih glasačkih listića. Iako se poslednjiih godina u Srbiji sve češće glasa, uvek ostaje pitalica: ima li Srbija šta i koga da bira, tačnije - ima li Srbija izbora? U slučaju da slušamo glasove naših političara možemo doći do pomalo ishitrenog zaključka - da se na predstojećim izborima odlučuje pre svega o dve stvari. Prva je: „hoće li Srbija u Evropu?“; a druga: „hoće li Kosovo ostati u Srbiji?“. U slučaju da poslušamo zdrav razum shvatićemo da ni jedna ni druga stvar gotovo da ne zavise od dobre volje ili htenja ovdašnjih političara i njihovih predizbornih štabova, već su, pre svega, uslovljene spoljnim političkim faktorom. Tako da će na pitanje: hoće li Srbija u Evropsku uniju? - suštinski odgovor dati sama EU, a na konačni status Kosova, po svemu sudeći, tačku će staviti međunarodna zajednica. Stoga navodne političke dileme skalupljene u predizborne propagandne slogane primarno valja tumačiti kao izraz stremljenja i želja ovdašnjih političara i kao deklerativni izraz „lepih želja“ za buduće pozicioniranje Srbije. Da situacija ne stoji tako, Srbija bi verovatno već sada imala vlast na Kosovu i bila član Evropske unije, jer je neosporna činjenica da se retko ko, bar na onom deklarativnom nivou, više zalagao za „Evropu“ i „Kosovo“ od ovdašnjih političara, kojima, po svemu sudeći, „teme o kojima ne odlučuju“ služe kao kompenzacija za manjak političke odvažnosti da se uhvate u koštac s onim problemima o kojima se „pitaju“.\nCela stvar je na tom istom, tj. deklerativnom, nivou zalaganja „za Evropu“ i „za Kosovo“ otišla toliko daleko da ćete u Srbiji teško pronaći oponente ovim dvema idejama, sem ako niste ostrašćeni pripadnik jedne od dveju suparničkih političkih struja – one prve, kojoj je „Kosovo“ preče od „Evrope“, ili one druge, koja je za obrnuti redosled pojmova. Pogledamo li detaljnije političku lepezu ponuđenih političkih opcija na ovim izborima, lako ćemo doći do zaključka da su čak i političke opcije koje se nalaze na krajnjim političkim polovima gotovo u potpunosti komplementarne, te da je LDP taman toliko deklarativno za „Kosovo u Srbiji“ koliko su u SRS-u za „Srbiju u Evropi“, što celu sitaciju čini, blago je reći - apsurdnom. Kada se pažljivije pogleda, stiče se utisak da se i u LDP-u i u SRS-u ne bi bunili da se npr. Kosovo vrati u sastav Srbije, ili da Srbija uđe u EU. Naravno, sitacija postaje unisonija približavamo li se centru političkog spektra, jedna od dve „suprotstavljene“ ideje biva prihvatljivija i manje uslovljavana (ako je ijedna uopšte uslovljavana). Tako će vam i u DSS-u i u DS-u deklarativno tvrditi da su i za Kosovo u Srbiji i za Srbiju u EU, što, pak, daje za pravo onima koji navodni deklerativni ideološki sukob između DS-a i DSS-a tumače kao „narcizam malih razlika“. Dakle, glasačima u Srbiji, generalno, na ovim izborima faktički je ponuđena samo jedna opcija, koja podrazumeva Srbiju u Evropskoj uniji s Kosovom kao integralnim delom. Za nekog hipotetičkog glasača euroskeptika koji nije zainteresovan za Kosovo, nego npr. za bolji život svoje porodice, izgleda da ni jedan stranački izborni štab nije preterano zainteresovan.\nNo, kao što to obično u Srbiji biva, stvari stoje znatno drugačije nego što se da zaključiti uz pomoć „stranačkih naočara“ ili čitanja stranačkih saopštenja, te deklarativnog zalaganja nekog od izbornih i propagandnih štabova za neku od navedenih ideja. Činjenica jeste da je prosečan srpski glasač frustriran „gubitkom Kosova koje još nije izgubljeno“, te da, nezadovoljan presporom i mrcvarećom tranzicijom, svoj krajnji izlaz vidi u evropskim integracijama. Nevolja leži u tome što su faktički i „Kosovo u Srbiji“ i „Srbija u EU“ podjednako odaljene i od Srbije, ali i od ovdašnjeg prosečnog glasača, koji je pre svega zaokupljen egzistencijalnim problemima. Njihova „odaljenost“ taman je tolika da podgreje novi oblik frustracije s kojim će se Srbija verovatno suočiti u relativno skoroj budućnosti. Ta nova frustracija biće prvenstveno produkt neostvarenih predizbornih obećanja koje su političari dali u ovoj predizbornoj kampanji, jer je sasvim sigurno da Srbija neće postati član EU dok ova organizacija to neodluči, nezavisno od volje ovdašnjih političara, ili da će Kosovo imati takav status kakav sad ima, takođe nezavisno od volje istih. Ta „odaljenost“ ili, kako će se prosečnom srbijanskom glasaču učiniti, „nedostižnost“ ciljeva kojima ovdašnji političari streme, mogla bi građane Srbije ubrzo posle ovih izbora, ma ko na njima pobedio i sastavio vladu, dovesti u onu vrstu apatije koja je prisutna u crnačkim getima širom SAD. Šta će biti kad prosečan srbijanski glasač „sazna“ da je put „do Evrope“ začinjen mnogim gorkim pilulama, koje i pored perioda tranzicije, koji u Srbiji uskoro ulazi u osmu godinu, još uvek čekaju na potpis na svom receptu? Veoma je lako moguće da Srbija za članstvo u EU bude uslovljena i članstvom u NATO. Takođe je moguće da se geopolitička i geostrateška situacija u skorije vreme ne promeni i da Kosovo ostane van pravnog sistema Republike Srbije, dakle - da u skorije vreme ne postane njen integralni deo, opet. Ko će i kako tada ovdašnjim glasačima, od strane trenutno blagoglagoljivih političara, objašnjavati zašto i kako ti ciljevi deluju nedostižno?\nTo što će se na predstojećim izborima prosečan srbijanski glasač izjašnjavati i „za Evropu“ i „za Kosovo“, u blažoj ili jačoj, slim ili fath, metafizičkoj ili racionalnoj... varijanti, ne govori puno o tome u kakvoj sve budućnosti Srbije i njenih građana možemo da se probudimo, već o tome da se pred građanima Srbije nije našla ni jedna druga ozbiljna politička alternativa. Ova „izvesnost“ da će Srbija, bar na deklerativnom nivou, ići i ka EU i ka Kosovu, ma ko sastavio vladu posle ovih izbora, ne samo da ove izbore ne čini „sudbinskim“ – kako bi većina političara željna visoke biračke izlaznosti želela da predstavi, već umnogome umanjuje njihov značaj. Upravo unisono i horsko „pevanje“, ovdašnjih političara, uspavanke o „Kosovu“ i „Evropi“ predstavlja političku igranku na kratke staze - do povečerja.


Realizovana terenska nastava za studente Arhitekture i Građevine\nStudenti I i II ciklusa studija Arhitekture i Građevine u okviru terenske nastave 4. juna 2016. godine posjetili su kompaniju Širbegović Inžinjering, te klizište nastalo prilikom elementarnih nepogoda na području općine Maglaj kao i obnovljeni most.\nOpširnije: Realizovana terenska nastava za studente Arhitekture i Građevine\nMiroslav Ćiro Blažević održao predavanje na Edukacijskom fakultetu Univerziteta u Travniku\n18 Mar 2015 04:35\nBivši selektor nogometne reprezentacije Bosne i Hercegovine, Miroslav Ćiro Blažević, održao je 25. marta 2014. godine predavanje na Edukacijskom fakultetu Univerziteta u Travniku. Predavanje na temu Formula egzistencije i uspjeha obuhvatilo je predstavljanje i analizu nekoliko ključnih faktora za uspjeh profesionalnog nogometaša. Svaki od predstavljenih faktora Blažević je upečatljivo potkrijepio primjerima iz svoje dugogodišnje trenerske prakse.\nOpširnije: Miroslav Ćiro Blažević održao predavanje na Edukacijskom fakultetu Univerziteta u Travniku\nPosjeta štampariji "Multimedia"\nDana 12.12.2013 god. studenti završne godine dodiplomskog studija Grafičkog inženjerstva i dizajna, Fakulteta za tehničke studije Travnik, posjetili su štampariju „MultimedijaPrint“.\nOpširnije: Posjeta štampariji "Multimedia"\nPosjeta štampariji Grin u Gračanici\nUpravljanje bojom u štampi na BLC-u\nPosjeta Institutu “Kemal Kapetanović” u Zenici\nPosjeta studenta III godine štampariji Grafomak u Laktašima


Danska poziva EU da od 2030. zabrani prodaju benzinaca i dizelaša - BIGportal.ba\n8 Oktobra, 2019 8 Oktobra, 2019 017\nDanska traži od Evropske unije da objavi plan za ukidanje dizelskih i benzinskih automobila, u okviru predloga koji podržava 10 drugih zemalja EU.\nPredlog koji je napravljen tokom sastanka ministara zaštite životne sredine EU uključuje i zabranu prodaje benzinaca i dizelaša u državama članicama. Zabrana bi stupila na snagu 2030. godine kao mera protiv klimatskih promena, prenosi Rojters.\nEvropska komisija želi da do 2050. godine učini Evropu prvim klimatskim neutralnim kontinentom, ali Danska tvrdi da, kako bi to postigla, saobraćajni sektor mora da smanji emisije štetnih gasova.\nCilj EU je smanjiti emisiju ugljen-dioksida za 40 odsto do 2030. godine, a Evropska komisija planira da je do 2050. smanji na nulu, u nastojanju da zaustavi globalno zagrevanje.\n“Moramo priznati da nam se malo žuri”, rekao je nakon sastanka danski ministar zadužen za klimatske promene i energetiku, Dan Jorgensen.\nDanska je još u oktobru 2018. najavila da će zabraniti prodaju svih automobila na fosilna goriva do 2030. godine, ali kasnije je povukla taj predlog jer je protivan pravilima EU.\nJorgensenov novi predlog sada omogućava da pojedine države članice ipak zabrane prodaju dizelskih i benzinskih automobila.\n“Nadamo se da ćemo time izvršiti pritisak na Evropsku komisiju da donese odluku o potpunom ukidanju vozila na fosilna goriva u EU”, kazao je Jorgensen.\n“Plan A bi bio da se odluka o zabrani donese na nivou cele EU”, rekao je danski ministar. Međutim, zemlje poput Litvanije, Letonije, Slovenije, Bugarske i druge sugerisale su da se mora učiniti više kako bi se zaustavilo takozvano “curenje” ugljen-dioksida putem prodaje polovnih vozila iz Zapadne Evrope u istočne zemlje kontinenta.\nJorgensen je rekao da je važno da EU svoje proizvođače automobila precizno informiše o dugoročnoj politiici kada je reč o ovom problemu. On je dodao da će Danska uspostaviti savez sa 10 zemalja koje podržavaju strategiju te države za postepeno ukidanje dizelskih i benzinskih automobila kako bi se izvršio veći pritisak na EU.


PSŽ i Sergej - sad je Leonardo glavni, kreće luda letnja akcija | MozzartSport\nFriday 14 June 2019 12:45 / Izvor: mozzartsport.com\nPSŽ i Sergej - sad je Leonardo glavni, kreće luda letnja akcija\nHoće li se ostvariti san vrhuške kluba iz Pariza i brazilskog sportskog radnika?\nDugo iščekivani odlazak Antera Enrikea s mesta sportskog direktora Pari Sen Žermena otvorio je auto-put Naseru al Kelaifiju da vrati Leonarda na poziciju s koje je klub lansirao u orbitu, čime bi otpočeo projekat Pari Sen Žermen 2.0.\nPariska revolucija, spreman projekat „PSŽ 2.0“ - vraća se Leonardo! Prvi cilj je De Liht, pa rehabilitacija veznog reda\nBrazilac će, kako se ranije pisalo, kao primarni zadatak imati da završi transfer Matijsa de Lihta iz Ajaksa i tako se revanšira Barseloni za „krađu“ Frenkija de Jonga, posle čega bi trebalo da se ozbiljno poradi na renoviranju veznog reda. A, u srcu tog renoviranja naći će se Sergej Milinković Savić! Francuski navijački sajt Paris United, inače povezan s klupskim strukturama na Parku prinčeva, najavljuju da će Leonardo uraditi sve kako bi srpskog reprezentativca dovesti u Pariz. Ovakva odluka, ako je zaista bude, ne bi trebalo ništa da začudi jer je Leonardo veliki obožavalac Milinković Savićevih igračkih kvaliteta i žarko ga je želeo u Milanu prošlog leta. Do dogovora tada nije došlo zbog želje prvog čoveka Lacija Klaudija Lotita da za Sergeja uzme čak 150.000.000 evra! Milan tu sumu nikako nije mogao da iskešira zbog ogromnih klupskih dugova napravljenih pod kratkim i vrlo neuspešnim mandatom kontroverznog kineskog biznismena Lija Jonghonga, pa je Leonardo tada - pod rukovodstvom američkog investicionog fonda Eliot - dao Lotitu sledeći predlog: pozajmica s pravom otkupa na 80.000.000 evra, plus još 40.000.000 u raznim bonusima. Lacio je tu ponudu glatko odbio, a Milan je odmah ispao iz dalje trke.\nLeonarda sada više nema u Milanu, a zato želi da iskoristi bolju finansijsku situaciju u Parizu kako bi doveo ispunio svoju i želju Nasera al Kelaifija, ali i da klubu podari vezistu kakav se dugo traži. Navodno, Lotito je spreman za razgovor, ali neće sesti za pregovarački sto bez ponude od bar 75.000.000 evra. Ta je suma u ovom trenutku velika čak i za PSŽ, pošto će bar toliko novca biti izdvojeno za Matijsa de Lihta, a ne treba zaboraviti da su Sveci pod lupom inspekcije zbog finansijskog fer-pleja... Zbog toga bi PSŽ prvo morao da proda neke igrače, pa tek onda da kupuje dalje.\nPodsetimo, na listi za odstrel su Julijan Draksler, koga navodno želi Bajern, pa onda Toma Menije, Lejvan Kurzava, Kristofer Nkunku, možda čak i Leandro Paredes, Presnel Kimpembe, Erik Maksim Čupo Moting...\nSergej je prošlog oktobra parafirao novi ugovor s Lacijem do juna 2023. godine, uz godišnju platu od 3.000.000 evra. Taj deo za PSŽ nikako neće predstavljati problem, ako do transfera uopšte i dođe. A, ne treba zaboraviti da je agent srpskog veziste nekadašnji reprezentativac Jugoslavije i SCG Mateja Kežman, inače bivši igrač Pari Sen Žermena.


Žene u Kovinu pritekle u pomoć - Radio televizija Pančevo\nŽene u Kovinu pritekle u pomoć\n23. marta 2020. 0292\nŽene sa teritorije opštine Kovin, kako bi pomogle svojim sugrađanima, počele su da šiju maske od pamuka. Na poziv Štaba za vanredne situacije za teritoriju opštine Kovin ukupno 14 žena svojim mašinama sašiće maske od pamuka.\nOvih dana vredne, starije sugrađanke provode svoje dane kod kuće šijući maske za građane. Ukupno 14 žena iz 4 udruženja: ,,Vredne ruke Kovina“ ( 6), Aktiv žena 1.MZ (2), Šumarak 2 (3) i ,,Veliko hrabro srce“ iz Malog Bavaništa (3). Opštinski štab je obezbedio i dostavio sav potreban materijal.\n,,Ja sam dobila materijal od kojeg sam sašila 23 maske, a ostalo mi je jos 11. Moja članica će takođe danas sašiti oko 20-ak. Uskoro krećemo s novom turom“, rekla je Snežana Cvetković, predsednica Aktiva I MZ. Maske su obezbeđene najpre za volontere koji dezinfikuju ulice, a ova tura biće distribuirana u zdravstvenim ustanovama.\nNaš radio posetila je danas Slavica Uršli iz Udruženja žena „Šumarak 2“ , a ujedno i jedina koja ne pripada ugroženoj grupi. Ona je naglasila da sve članice ova 4 udruženja vredno rade i da je najavljeno da će im uskoro stići novi materijali. Tri članice iz Udruženja ,,Šumarka 2″ sašilo je oko 100, ali kao i ostale neće stati na tom broju, jer žele da pomognu. Prema njenim rečima poslednja tura bila je za medicinsko osoblje. Slavica Uršli apeluje na sve sugrađane da ukoliko mogu ostanu u svojim domovima, a ako izlaze da obavezno stave masku.\nPredsednik Vučić sa Dodikom, o pomoći Srbije u Republici Srpskoj\nPredsednik Vučić se obratio mladima: Maštajte, vredno radite i ostvarujte svoje snove\nAleksandra Miloševska 2. septembra 2021. 2. septembra 2021.\nPioniri OFK “Vršac” savladali temišvarski “Banatul”\nNikoleta Dragaš 16. avgusta 2018. 3. novembra 2018.


Sjedinjene Države i njihovi evropski saveznici razmatraju "izvestan broj nepredviđenih situacija", plašeći se da bi zveckanje oružjem Moskve moglo biti više od oštre retorike.\nViše američkih zvaničnika u utorak je navelo ozbiljnu zabrinutost zbog onoga što su dosledno opisivali kao "neobičnu vojnu aktivnost" Rusije duž njene granice sa Ukrajinom, kao i oštru retoriku Moskve, insistirajući na tome da je, bez obzira šta se dalje dogodi, podrška Vašingtona Kijevu "čvrsta kao stena".\n"Pokazali smo da su Sjedinjene Države spremne da koriste brojne alate za rešavanje štetnih ruskih akcija i nećemo oklevati da koristimo te i druge alate u budućnosti", rekao je visoki zvaničnik administracije za Glas Amerike pod uslovom anonimnosti.\nU Stejt departmentu u utorak, portparol Ned Prajs rekao je novinarima da su konsultacije Vašingtona sa evropskim partnerima i Ukrajinom u toku.\n"Mi delimo informacije, delimo obaveštajne podatke", rekao je on, opisujući razgovore kao detaljne. "Spremni smo i spremamo se za brojne nepredviđene situacije".\nKomentari iz Bele kuće i Stejt departmenta usledili su samo nekoliko sati nakon što je najviši američki general, predsedavajući Združenog generalštaba Mark Mili, telefonom razgovarao sa ruskim kolegom.\nDvojica generala su "razgovarali o nekoliko bezbednosnih pitanja", navodi se u saopštenju Pentagona, dodajući da je poziv "nastavak komunikacije između dva lidera kako bi se osiguralo smanjenje rizika i operativno izbegavanje konflikta".\nRazgovor između SAD i Rusije u utorak dolazi nakon što su najviši američki i ukrajinski generali razgovarali dva puta u periodu od četiri dana kako bi "razmenili perspektive i procene evoluirajućeg bezbednosnog okruženja u istočnoj Evropi".\nProcene ukrajinskih obaveštajnih službi pokazuju da broj ruskih vojnika duž granice iznosi oko 90.000.\nAmerički zvaničnici odbili su da se javno komentarišu taj broj, ali su nazvali jačaje prisustva ruske vojske duž njene granice sa Ukrajinom zabrinjavajućim.\n"Ne znamo šta bi Vladimir Putin i Kremlj mogli da planiraju", rekao je novinarima Prajs iz Stejt departmenta.\nPrajs je takođe odbacio nedavne ruske kritike na račun američkih vojnih vežbi u regionu, rekavši da će SAD i njeni saveznici nastaviti da se zalažu za "međunarodni poredak zasnovanog na pravilima".\nRuska novinska agencija TASS citirala je ruskog ministra odbrane Sergeja Šojgua koji je rekao da je Moskva "svedok značajnog povećanja aktivnosti američkih strateških bombardera u blizini ruskih granica".\nŠojgu je takođe naveo da su američki strateški bombarderi "vežbali upotrebu nuklearnog oružja protiv Rusije zapravo istovremeno iz zapadnog i istočnog pravca".\nDan ranije, ruska spoljna obaveštajna služba, SVR, takođe je kritikovala SAD, objavivši na svojoj veb stranici da je trenutna situacija sa Ukrajinom uporediva sa tenzijama sa Gruzijom pre ruske invazije 2008. godine, uz napomenu da je Gruzija platila visoku cenu.\nSAD su obezbedile Ukrajini 2,5 milijardi dolara pomoći u oblasti bezbednosti od 2014, uključujući 400 miliona dolara samo u 2021.\nStoltenberg: Ruske diplomate proterane zbog "zlonamernih aktivnosti"


SP - Grci i Litvanci sigurni na startu - Sportske.net\nSP - Grci i Litvanci sigurni na startu\nKošarkaške reprezentacije Grčke i Litvanije upisale su očekivane pobede prvog dana takmičenja po grupana na Svetskom prvenstvu u Španiji.\nPoraz evropskog prvaka Francuske ostaje jedino "iznenađenje" prvog dana takmičenja po grupama na Mundobasketu u Španiji nakon još dva meča igrana od 20 časova.\nReprezentacije Grčke i Litvanije uspele su da bez većih problema upišu startne pobede na Svetskom prvenstvu pa do kraja večeri ne treba očekivati nikakvo čudo u duelima SAD i Finske, odnosno domaćina Španije i Irana.\nHeleni su na startu SP bili bolji od Senegala i slavili rezultatom 87:64 (18:9, 27:8, 19:19, 23:28) čime je kompletirano prvo kolo u grupi "B".\nReprezentaciju Grčke do prve pobede na Mundobasketu predvodio je Kostas Kajmakoglu sa 20 poena i 8 skokova. U reprezentaciji Senegala Gorgui Si Dieng postigao je 21 poen ali su uz njega rapoloženi za igru bili još samo Bađi (14 pts) i Ndoje (11 pts).\nPosle prvog kola u grupi "B" vodi Argentina, druga je Grčka, a treća Hrvatska. Sve tri reprezentacije upisale su pobede a poražene selekcije su Filipini, Portoriko i Senegal.\nPoslednja utakmica prvog kola u grupi "D" završena je trijumfom Litvanije nad selekcijom Meksika.\nVicešampion Evrope slavio je rezultatom 87:74 (22:27, 23:14, 22:12, 20:21) pa posle prvog kola zauzima lidersku poziciju u grupi "D" ispred Angole i Slovenije.\nZavesu na prvo kolo grupne faze takmičenja spustiće selekcija Španije duelom sa Iranom a pre toga će u fokusu biti "Drim Tim" koji ne bi trebalo da ima većih poteškoća u meču sa Finskom.


- Na mnogo mesta možete videti neuređene površine, gomilu kesa zakačenih za neko drvo, takođe u nekim javnim ustanovama ima manjka ljudi potrebnih da obezbedi njihovo bolje funkcionisanje, kao što su ustanove za stare, beskućnike - rekao je Selaković, na okruglom stolu o izvršenju krivičnih sankcija, govoreći o mogućnosti primene alternativnih sankcija.\nSelaković je naveo da se i Strategijom razvoja sistema izvršenja krivičnih sankcija promoviše takav način izvršenja kazni, koje su inače kratke i izriču se na deset,\ndvadeset dana i za državu su apsolutno neisplative i pri tome neefikasne.\nNe treba da, kaže Selaković, neko doživljava odlazak u zatvor kao odmor već je neophodno da se ta sankcija pretvori u rad u javnom interesu, kao što to funkcioniše u svim dobro organizovanim evropskim državama.\nGovoreći o vanzavodskim sankcijama, Selaković je podsetio na uspostavljanje službi za poverenike za izvršenje alternativnih sankcija i osnivanje kancelarija, navodeći da je namera da se one formiraju u svakom sudu u Srbiji.\nVIDEO > Rad u javnom interesu kao izvršenje kratkih kazni: